Skat.dk: Kontantlønskonvertering - ADSL - lønseddel - ferie/overarbejdsbetaling\n13 Apr 2005 15:13\nLigningsrådet godkendte en ordning, hvor en del af den kontante løn for medarbejderne i en bank blev konverteret til en arbejdsgiverbetalt ADSL-forbindelse. Ordningen indebar, at forskellige medarbejdergrupper fik forskellig lønnedgang. Den omstændighed, at der ikke blev taget hensyn til kontantlønskonverteringen ved bedømmelsen af, hvorvidt den ansatte havde 5 eller 6 ugers ferie og vilkårene for overarbejdsbetaling, var ikke afgørende for, om lønnedgangen kunne anses som reel.\nLigningsvejledningen almindelig del 2005-1 A.B.1.9.13\n1. Vil medarbejdere, der ønsker nedenfor beskrevne ADSL-forbindelse, blive beskattet på grundlag af den reducerede kontante løn?\n2. Vil det ændre besvarelsen af spørgsmål 1, hvis det på medarbejderens månedlige lønseddel også anføres, hvilken løn han vil få, hvis han ikke længere ønsker at have ADSL-forbindelsen til rådighed?\n3. Vil det ændre besvarelsen af spørgsmål 1, hvis forskellige medarbejdergruppers kontantløn ikke reduceres med det samme månedlige beløb?\n4. I bankoverenskomsten er det afgørende for, om medarbejderen får betaling for overarbejde/merarbejde og om han får 5 eller 6 ugers ferie, på hvilket lønniveau han er placeret. Det vil sige, at lønnedgangen kan medfører, at adgangen til den 6. ferieuge falder bort samtidig med at satsen for overarbejdsbetaling forbedres. Såfremt disse bestemmelser fastholdes som hidtil efter lønnedgangen, dvs. fastsættes på baggrund af det oprindelige lønniveau, vil lønnedgangen da kunne anses for reel?\nAd 3) Nej\nEn bank påtænker at tilbyde de ansatte i koncernens danske selskaber en ADSL-forbindelse mod en tilsvarende lønnedgang. Der er dog enkelte medarbejdergrupper, f.eks. midlertidigt ansatte, studentermedhjælpere og kantinemedarbejdere, som ikke får tilbuddet.\nBanken indgår aftalen med teleleverandøren for betaling af løbende abonnementsafgifter. Abonnementsaftalen indgås med opsigelsesvarsel.\nMedarbejdere, der tager imod tilbuddet, tilmelder sig ordningen elektronisk og modtager ligeledes elektronisk en bekræftelse samt et tillæg til den eksisterende ansættelsesaftale, hvoraf den reducerede løn fremgår. Lønreduktionen er et aftalt fast beløb pr. måned uafhængigt af medarbejderens forbrug.\nOverenskomstparterne i finanssektoren har forudsat, at medarbejderne ikke udsættes for en større total lønnedgang end det, som arbejdsgiveren skal betale for ADSL-forbindelsen. Da medarbejdergrupperne ikke får ens arbejdsgiverbetalte pensionsbidrag, vil dette medføre, at nogle grupper af medarbejdere får reduceret kontantlønnen med et beløb og andre medarbejdergrupper reduceres med et større eller mindre beløb. Dette er baggrunden for spørgsmål 3.\nBeløbet, lønnen reduceres med, vil altid være lavere end det, som banken betaler til leverandøren. Lønreduktionen starter den første i måneden efter installation har fundet sted. Den reducerede løn er beregningsgrundlaget for alle procentvis beregnede løntillæg så som feriegodtgørelse og pensionsbidrag.\nHvis en medarbejder går på orlov uden løn, f.eks. forældreorlov, bærer banken udgiften til ADSL- forbindelsen i orlovsperioden.\nMedarbejderne kan tilmelde sig henholdsvis udtræde af ordningen én gang om året. Ved fratrædelse af stilling udtræder medarbejderen af ordningen på fratrædelsestidspunktet. Eventuel fratrædelsesgodtgørelse beregnes af den aktuelle, dvs. reducerede, løn.\nVed udtræden af ordningen reguleres arbejdstagerens løn, således at han får det samme, som han på dette tidspunkt ville have fået, hvis han ikke havde tilmeldt sig ordningen.\nDet er forespørgerens opfattelse, at den påtænkte ordning indebærer, at medarbejderne skal beskattes på grundlag af den reducerede kontante løn.\nLønreduktionen påvirker både feriepenge og pensionsindbetalinger og eventuelle andre procentvise tillæg til lønnen samt beregning af eventuel fratrædelsesgodtgørelse.\nSom det endvidere fremgår af beskrivelsen af de faktiske forhold, har banken en økonomisk risiko ved den påtænkte ordning.\nI SKM2004.342.LR er det præciseret, at forudsætningen, som Ligningsrådet tidligere har stillet om, at lønnen ikke automatisk bliver reguleret op ved ophør af ordningen er bortfaldet. Tilsvarende kan konkluderes på baggrund af Landsskatterettens, SKM2004.46.LSR og af "Statusrapport til Folketinget om Personale-goder/naturalieydelser" fra november 2004 afsnit II.2.3.\nDet forhold, at medarbejderen i den påtænkte ordning kan udtræde på et bestemt tidspunkt hvert år og i den forbindelse får tilbagereguleret lønnen medfører således ikke, at lønnedgangen ikke kan anses for reel.\nLigningsrådet har i afgørelsen refereret i TfS 1999, 307 fastsat som vilkår for godkendelse af en PC-ordning til timelønnede medarbejdere, at lønnedgangen ikke fremtrådte særskilt på lønsedlen.\nDer er ikke tale om, at banken ønsker at vise, hvorledes lønnen reduceres hver måned, men alene at anføre en oplysning på lønsedlen om, hvad "funktionslønnen før fradrag af lønpakkegoder" udgør ved udtræden af ordningen.\nDet er forespørgerens opfattelse, at en sådan oplysning på lønsedlen om lønnens størrelse ved udtræden af ordningen, ikke bør hindre, at ordningen kan godkendes, når det jf. bl.a. SKM2004.342.LR accepteres, at lønnen kan tilbagereguleres i forbindelse med udtræden pr. et bestemt tidspunkt.\nDet er forespørgerens opfattelse, at lønnedgangen er reel og at medarbejderne derfor skal beskattes på grundlag af den reducerede kontante løn, selv om nogle medarbejdergrupper får reduceret lønnen med ét beløb og andre med et andet beløb.\nEn gruppe af medarbejdere får 10.000 kr. i løn og banken betaler 10% i pensionsbidrag af lønnen. Lønudgiften til disse medarbejdere er således 11.000 kr. Hvis banken fx skal have 400 kr. om måneden for at stille ADSL forbindelsen til rådighed, reduceres "funktionslønnen" med 364 kr. og pensionsbidraget reduceres automatisk med 36 kr. I alt er lønudgiften reduceret med 400 kr.\nEn anden gruppe medarbejdere får 10.000 kr. i funktionsløn og 20% i pensionsbidrag fra banken. Deres funktionsløn skal kun reduceres med 333 kr. og pensionsbidraget reduceres automatisk med 67 kr. I alt er lønudgiften reduceret med 400 kr.\nVed at reducere funktionslønnen med differentierede beløb sikres det, at bankens samlede lønudgift pr. medarbejder, der deltager i ordningen, reduceres med det samme beløb uanset om medarbejderen får 10%, 15% eller 20% i pensionsbidrag fra banken.\nDet afgørende er ifølge tidligere offentliggjorte afgørelser, at det er samme beløb, som den enkelte medarbejder betaler hver måned, uanset hans/hendes brug af ADSL forbindelsen. Forespørgeren er ikke bekendt med, at der er stillet krav om, at alle medarbejdere skal have reduceret lønnen med nøjagtigt det samme beløb.\nSpørgmålet er begrundet i, at banken ønsker at fortsætte med at lade "funktionsløn før fradrag af lønpakkegoder" være bestemmende for, om medarbejderen er omfattet af:\nenten "arbejdstidsniveau 1" med overarbejdsbetaling som timeløn + 50/100 % og 5 ugers ferie\neller "arbejdstidsniveau 2" med 6 ugers ferie og betaling 1 : 1 for overarbejde.\nSammenknytningen mellem lønniveau og overarbejdsbetaling henholdsvis 5 eller 6 ugers ferie er bestemt i overenskomsten. Tilsvarende kan overenskomsten indeholde bestemmelser om en given funktionsløn for tilmelding til gruppelivsforsikring og lignende.\nFunktionsløn før fradrag er, jf. spørgsmål 2, udtryk for det lønniveau, medarbejderen har ved sin indtræden i ordningen og dermed for de overenskomstmæssige vilkår, medarbejderen er omfattet af på det tidspunkt.\nMan kan ikke på forhånd fastslå, om der vil være tale om en lønnedgang eller en lønstigning for den enkelte, hvis han/hun fx går fra arbejdstidsniveau 2 til arbejdstidsniveau 1. Afgørende er fx om medarbejderen har meget eller lidt overarbejde.\nDet er derfor bankens opfattelse, at kravet om, at der skal finde en reel lønnedgang sted, for at ordningen kan godkendes, kun med sikkerhed kan opfyldes, hvis medarbejderen fortsætter på samme "arbejdstidsniveau", dvs. at "funktionslønnen før fradrag af lønpakkegoder" er afgørende for, om medarbejderen har 5 eller 6 ugers ferie og får tillæg for overarbejde.\nDet skal præciseres, at tillægget for overarbejde bliver beregnet af den reducerede timeløn, såfremt medarbejderen deltager i den påtænkte ordning.\nBanken er opmærksom på, at de medarbejdere, der ikke har en egentlig arbejdsplads adgang hjemmefra, beskattes af fri telefon, jf. Ligningslovens § 16, stk. 3, nr. 3.\nTold- og Skattestyrelsen finder, at den kontante lønnedgang må anses som reel, idet den har virkning for de løndele, der afhænger af den løbende kontante løn, som fx feriepenge og pension.\nTold- og Skattestyrelsen finder, at det er uden betydning, at der på lønsedlen gives oplysning om, hvad funktionslønnen før fradrag for det omhandlede personalegode udgør, når den aftalte lønnedgang i øvrigt må anses som reel. Told- og Skattestyrelsen indstiller således, at spørgsmål 2 besvares med nej.\nTold- og Skattestyrelsen finder, at den omstændighed, at forskellige medarbejdergrupper ikke aftaler samme lønnedgang, er uden betydning for bedømmelsen af hvorvidt den kontante lønnedgang kan anses som reel. Det afgørende er, om den aftalte lønnedgang har virkning for de løndele, der afhænger af den løbende kontante løn, som fx feriepenge og pension. Told- og Skattestyrelsen indstiller således, at spørgsmål 3 besvares med nej.\nDet er som anført efter praksis en betingelse for at anse en aftalt lønnedgang for reel, at den har betydning for de løndele, der er en direkte funktion af lønnen, som fx feriepenge og pensionsindbetalinger og satsen for overarbejdsbetaling. Den omstændighed, at der ikke tages hensyn til kontantlønskonverteringen ved bedømmelsen af hvorvidt den ansatte har 5 eller 6 ugers ferie og vilkårene for om der ydes særlig overarbejdsbetaling, er efter Told- og Skattestyrelsens opfattelse ikke afgørende for, om lønnedgangen kan anses som reel. Told- og Skattestyrelsen indstiller således, at spørgsmål 4 besvares med ja.


Er vi alene? KU-forskere holder vejret i spænding før Mars-landing – Københavns Universitet\nEr vi alene? KU-forske...\nForskere fra Københavns Universitet bidrager med flere vigtige elementer til missionen, når NASA-køretøjet Perseverance torsdag aften lander på Mars. Spor af forhistorisk liv er det ultimative mål på missionen.\nForskere fra KU bidrager med instrumenter, operationelle og videnskabelige ressourcer i den mest ambitiøse Mars-mission til dato. Foto: Getty\nHvis alt går efter planen lander NASAs rumkøretøj, Perseverance, torsdag aften på planeten Mars i den mest ambitiøse mission til dato. Missionens fornemste opgave er at lede efter spor af liv og dermed angribe et af de mest grundlæggende spørgsmål i menneskehedens historie: Er vi alene?\n"Det ultimative mål er at finde spor efter det mikroskopiske liv, der måske har været på Mars tidligt i planetens historie. Har der været liv på Mars, så er der gode chancer for at prøverne fra denne mission vil kunne fortælle os om det. Derfor bliver den næste tid enormt spændende," siger fysiker og lektor, Morten Bo Madsen, fra Niels Bohr Institutet på Københavns Universitet.\nSammen med andre forskere og teknikere fra Københavns Universitet har Morten Bo Madsen bidraget til flere af de instrumenter, der sidder på roveren og gør det muligt at gennemføre missionen.\nVigtig del af roverens øjne\nHelt konkret skal roveren indsamle en række prøver af Mars' overflade. Disse prøver vil blive hentet hjem til Jorden under en opfølgende mission. I laboratorier på Jorden vil detaljeret analyse afsløre eventuelle spor af fortidigt liv samt bringe et væld af anden viden om Mars og om planeters udvikling mere generelt.\nTil at rekognoscere og udvælge hvor prøverne skal tages og dokumentere prøvetagningen, bruger roveren blandt andet stereo-farvekameraet Mastcam-Z og instrumentet SuperCam, som er et laser-baseret instrument, der bl.a. kan bestemme grundstofsammensætningen af sand, sten og klipper.\nMastcam-Z kameraet og SuperCam har begge brug for særlige kalibreringsenheder, som gør det muligt at justere farvebalancen, således at overfladens farveegenskaber kan adskilles fra belysningen (i både infrarødt, synligt, og ultraviolet lys).\n"De atmosfæriske forhold på Mars ændrer sig hele tiden. Fx kan der være meget rødt støv i luften, og det skal kameraerne på roveren tage højde for, når de tager billeder. Derfor har vi udviklet nogle farvereferencer, som kameraerne kan indstilles efter, så billederne kan bruges til sammenligning og analyser," siger fysiker og lektor, Kjartan Kinch, fra Niels Bohr Institutet.\nMars-roveren har adskillige kameraer installeret, men de atmosfæriske forhold på Mars ændrer på de farver, der optages, afhængigt af indholdet af støv i atmosfæren og tidspunktet for optagelserne. Derfor skal kameraerne have en reference at sammenligne eller kalibrere sine fotos efter. Instrumentet er er udviklet og fremstillet i et samarbejde mellem forskerne, værkstedet på Niels Bohr Institutet og lokale virksomheder, og støttet af en bevilling fra Carlsbergfondet. Foto: NASA\nSkal køre rundt på Mars\nForskere fra Københavns Universitet bliver direkte involveret i det operationelle arbejde med at styre roveren rundt på Mars i dens søgen efter spor af liv på planeten. Fra dansk side står fysiker Jens Frydenvang fra Globe Institute på Københavns Universitet i spidsen for det arbejde.\n"Vi er stærkt repræsenteret i missionen og skal være med til at bestemme og planlægge hvilke områder, der skal afsøges af roveren og analysere de data, som vi løbende får ind," forklarer Jens Frydenvang, der har mange hundrede timers erfaring med rummissioner bag sig.\nPrøverne, som Perseverance-roveren indsamler, forventes at være tilbage på Jorden til nærmere undersøgelse i starten af 2030'erne. Et arbejde, som også KU's forskere håber at kunne bidrage til.\n"De prøver, vi får fra denne mission, og muligheden for at få dem undersøgt af de bedste laboratorier i verden, udgør sandsynligvis vores første mulighed for endeligt at besvare spørgsmålet, om vi er alene i universet," siger Jens Frydenvang.\nPerseverance forventes at lande på Mars torsdag aften den 18. februar lige før klokken 22.00.\nDet bidrager Københavns Universitet med:\nMastcam-Z: 'Z'et' står for zoom, da det er de første kameraer med zoom-funktion på Mars. Mastcam-Z udgør roverens primære videnskabelige kameraer og er populært sagt roverens "videnskabelige" øjne, da instrumentet netop udgøres af to kameraer, der sidder på roverens mast og dermed kan give stereo-billeder på præcis samme måde, som vores øjne kan. Kameraerne er udstyret med en række farvefiltre, som gør at billeder kan optages i mange forskellige farvebånd over det nær-infrarøde, det synlige og det nær-ultraviolette bølgelængdeområde. Niels Bohr Institutet på KU har leveret farvereferencer (kalibreringstargets) til kameraet, og Kjartan Kinch og Morten Bo Madsen er en del af holdet, der står bag kvalitetssikring og analyse af billederne fra Mastcam-Z.\nSuperCam: Et laser-instrument der kan skyde på klipper flere meter fra roveren og måle både grundstofsammensætning og mineralogi. Niels Bohr Institutet på KU har leveret komponenter til kalibreringstarget til instrumentets infrarøde spektrometer og farvekamera, og fysiker Jens Frydenvang er en del af teamet, der står for oversætte og analysere data om grundstofsammensætningen på planeten.\nMOXIE: Et eksperiment med henblik på at understøtte fremtidige bemandede missioner til Mars. Målet er at demonstrere, at det er muligt at producere ilt direkte fra Mars' CO2-atmosfære. Mængden af ilt, der kan produceres med MOXIE, er meget lille, men eksperimentet skal give essentiel viden om, hvordan et fremtidigt produktionsanlæg vil kunne konstrueres til en bemandet mission. Én ting er, at astronauter selvfølgelig skal bruge ilt til at trække vejret, men den helt store gevinst ligger i at kunne producere ilt til forbrænding i den raket som vil skulle bringe astronauterne op fra Mars på vej tilbage til Jorden. Niels Bohr Institutet og DTU energy bidrager med teknisk og videnskabelig ekspertise til MOXIE. Morten Bo Madsen vil deltage i eksperimenterne med MOXIE.\nRoverens operationelle arbejde: Fysiker Jens Frydenvang fra Globe Institute på Københavns Universitet står fra dansk side i spidsen for det operationelle arbejde med roveren, som bl.a. går ud på at styre roveren hen til de steder, man ønsker at indsamle prøver fra og løbende planlægge nye daglige undersøgelser af Mars. Et arbejde, som kommer til at involvere flere forskere og studerende ved KU de kommende år.\nMobil: 35 32 05 15\nMobil: 28 96 32 86\nMobil: 20 65 50 63


Julen handler om at være sammen – Rødovre Lokal Nyt\n19. dec 2017, 10:40\nkvinder med kant It’s the most wonderful time of the year, lyder en af de klassiske julesange. Jeg må indrømme, jeg er helt enig. Jeg elsker julen.\nFor mig handler julen først og fremmest om at være sammen. Med min familie, med gode venner og naboer. Om at give sig tid til hinanden og trække stikket fra en travl hverdag.\nAndre forbinder julen med stress og jag. Måske fordi de gerne vil præstere ”det perfekte”. Men kære venner: Pas nu på jer selv. Stop op et øjeblik og mærk efter: Hvad er egentlig det vigtigste? Det må da være at hygge os med dem, vi holder af.\nHvis du ikke har tid til at lave brunkagedej fra bunden, så køb dog dine brunkager hos bageren eller i Fakta. Lad nu nullermændene under sofaen være, spil et slag ludo og spis æbleskiver med ungerne. Brug juleferien på at komme ned i gear og lad op til det nye år, der venter.\nNu er det jo ikke alle, som har fri i julen. Så en ekstra tanke til jer, som må arbejde – uanset om det er ved kassen i supermarkedet, på hospitalet, med vores ældre, som brandvagt eller et andet sted. I gør alle en stor indsats og det sætter vi pris på. TAK for det og også glædelig jul og godt nytår til jer.\nDet er jo kun fordi, I er på arbejde, at vi andre kan holde fri. Den tid bør vi ikke bruge på stress og jag – men på at slappe af. Så er der også mere overskud – til dem, som er tæt på dig og måske også til dem, som har det svært.\nIgen i år er der rekordmange ansøgere til julehjælp. En ærgerlig rekord, der vidner om, at der er flere fattige familier. Uligheden stiger, bl.a. på grund af nedskæringer i overførselsindkomsterne og flere børn vokser op i fattigdom. I dagens Danmark, helt ærligt! Det kan vi gøre bedre. Heldigvis gør velgørende foreninger et stort stykke arbejde for, at så mange som muligt kan give deres børn en jul, der minder om kammeraternes. De fortjener al den opbakning, de kan få. Men det ændrer ikke ved, at flere er fattige og det skal håndteres politisk – ikke kun ved, at vi er ekstra gode ved hinanden i juletiden.\nVi må afklare med os selv, hvilket samfund vi vil have. Jeg vil have et samfund, hvor alle har mulighed for at skabe et godt familie- og arbejdsliv. Hvor alle har mulighed for at bidrage med det, de kan. Hvor vi skaber flere job, også på et rummeligt arbejdsmarked med plads til alle. Det kræver, at virksomhederne åbner dørene for dem, som er på kanten af arbejdsmarkedet. Og at\nledige opkvalificeres til de job, der bliver skabt. Det burde være win-win – det ku’ være julegaven, vi giver hinanden i lille Danmark.\nJeg vil til næste år fortsætte LO’s arbejde med at ændre samfundet i en retning, hvor vi alle er mere rige, mere lige og mere trygge. Hvor alle får del i opsvinget. Med det ønsker jeg jer alle en rigtig glædelig, afslappende jul og et godt, lykkebringende nytår.


Valgren afslører hemmeligheden bag stort skifte – Ekstra Bladet\n24. feb. 2019 kl. 12:33\nValgren afslører hemmeligheden bag stort skifte\nDet var hverken muligheden for at køre klassikere eller pengene, som flere har peget på, der lokkede Michael Valgren til Dimension Data\nMichael Valgren - her i landsholdstrøjen til VM - forklarer nu årsagen til, at han skiftede fra Astana til Dimenson Data. Foto: Tariq Mikkel Khan/Polfoto\nHan kunne have sagt ja til kontraktforlængelse hos Astana, og han kunne have sagt ja til andre hold. Alligevel valgte dansk cyklings næststørste navn, Michael Valgren, i august at skrive under på en kontrakt med sydafrikanske Dimension Data.\nSelv forklarede han, at han var glad for at skifte til et hold, der satsede på klassikerne, mens Ekstra Bladets cykelekspert, Michael Rasmussen, pegede på, at skiftet nok skyldtes, at lønposen var større.\nNu kommer Valgren så selv med en helt tredje forklaring på skiftet til Dimension Data.\n- De var meget interesseret i mig, og jeg havde en god snak med sportsdirektør Rolf Aldag. Jeg havde to gode år med Astana, men jeg følte, at noget manglede, siger Valgren i et stort interview med Velonews.com.\n- Dette hold var så interesseret, og jeg er en nørd, når det kommer til udstyr.\n- Jeg hørte, at de ville køre på BMC-cykler og alt det bedste udstyr.\n- I cykling i dag er vi alle så lige, så det er disse små forskelle, der somme tider kan blive forskellen på at vinde eller ikke at gøre det.\n- Det er næsten lidt som Formel 1. Udstyret var den største grund til, at jeg ønskede at skifte. Jeg træner som en sindssyg hver dag, og jeg ønskede at køre på den bedste cykel, siger Valgren.\nMichael Valgren vandt Amstel Gold Race i april sidste år. Foto: Ritzau/Scanpix/MARCEL VAN HOORN\nI cykelmiljøet går der historier om, at enkelte kørere er så ligeglade med teknikken, at de end ikke kan lappe dækket efter en punktering - ja faktisk interesserer cyklen dem ikke. Men sådan er Valgren ikke.\n- Flere og flere af os bliver nørdede og går ind i den slags her. Alle er besat af deres Garmin og aerodynamikken. Alle vil være i top med disse ting, men det er de små detaljer, at sejren ligger.\n- Jeg er overbevist om, at det ofte er forskellen mellem at vinde eller blive nummer tre og fire. Og gennem et langt etapeløb, så sparer du meget energi i løbet af tre uger.\n- I sidste ende har du måske sparet en hel etapes energi. Ting som dragter og aerodynamik gør en stor forskel, siger Valgren.\nDa det overraskende skifte faldt på plads i august sidste år, så var det ellers ikke udstyret, som Valgren fokuserede på som årsagen til skiftet.\n- Det er en stor mulighed for mig at skifte til et hold, der er så opsat på at bygge på deres hold til klassikerne. Jeg ser virkelig frem til at arbejde med gutterne på holdet, og jeg ser en stor fremtid for mig her, sagde Valgren dengang.\nMichael Valgren bliver interviewet til TV2 under Tour de France. Foto: Polfoto/Claus Bonnerup\nDem forklaring købte Michael Rasmussen dog ikke dengang.\n- Han har haft rig mulighed for at holde fokus på klassikerne hos Astana i hvert fald, så mon ikke det i virkeligheden handler om, at der har været en ordentlig pose penge involveret i beslutningen, lød det kontant fra 'Kyllingen'.\n- Jeg synes, at Astana har givet rigtig fin mening for ham indtil nu. Jeg tror, at det, der giver fin mening for ham, er, at der venter en ordentlig løncheck. Holdet skal i hvert fald forstærkes yderligere, hvis han skal have en sportslig gevinst ud af det, sagde Rasmussen dengang.\nOgså Astanas team-manager Dmitrij Fofonov har tidligere hentydet til, at det var pengene, der lokkede Valgren væk fra Astana til Dimension Data.\n- Fornyelse af kontrakter er altid kompliceret med økonomi, personlige mål, løfter og så videre. Man skal også tænke på samarbejdet internt på holdet. Man kan købe sig til alle stjernerytterne, men kan de samarbejde? Det er først og sidst det vigtigste, sagde Fofonov i november i et interview med velo-club.net.\nGenerelt har Astana fået sværere ved at konkurrere økonomisk i feltet.\n- Jeg kan ikke sige, at Astana er et lille hold, men hvis en rytter forlanger ti millioner, så er det ikke sådan, at vi har dem i baglommen og bare giver dem væk. Der skal være rimelighed i tingene. Enhver rytter har sin værdi, og vi kan ikke bare smide penge ud gennem vinduet, sagde Fofonov dengang.\n1. januar tiltrådte Valgren så hos Dimension Data, og der bliver en del at leve op til, hvis han skal kopiere 2018-sæsonen.\nHer vandt Valgren både Amstel Gold Race og Omloop Het Nieuwsblad. I år er målet noget andet.\n- Løbet, som jeg vil vinde, er Flandern Rundt - 100 procent, siger Valgren i det nye interview med Velonews.\nHan angriber den nye sæson på samme måde som sidste år. Efter Australien vil han køre i Algarve, Belgien, Tirreno Adriatico og alle klassikerne - undtagen Paris-Roubaix - til Liége-Bastogne-Liége.\nMichael Rasmussen kunne godt lide cykelåret 2018, men har endnu større forventninger til det danske cykelår 2019, som du kan læse lige her.


AZZARO Sko, Tasker, Accessories, Beauty - Gratis fragt | Spartoo.dk\n1159,00 Kr 869,00 KrOPRINDELSE ITALIEN\n1239,00 Kr 929,00 KrOPRINDELSE ITALIEN\n1319,00 Kr 1055,00 KrOPRINDELSE ITALIEN\n1159,00 Kr 927,00 KrOPRINDELSE FRANKRIG\n2789,00 Kr 2342,00 KrOPRINDELSE ITALIEN\nSko fra Azzaro\nElegance til herreføder fra Azzaro\nEr du på udkig efter et par komfortable herreskoi raffineret design? Så vælg en model fra mærket Azzaro. Dette mærke designer klassiske, distingverede sko, der både kan bruges til kontoret, en romantisk middag eller en tur i byen med vennerne. Sko fra Azzaro er det perfekte til den chikke påklædning.\nHerresko, tilbehør og tasker: Hos Spartoo finder du alle de trendy modeller fra Azzaro\nDet italienske mærke Azzaro har designet et bredt udvalg af modetilbehør til mænd. Spartoo har valgt alle de mest trendy modeller i den nye kollektion fra Azzaro. I vores online-skobutik kan du blandt andet finde trendy klassiske sko og ankelstøvler til mænd, samt skuldertasker og tegnebøger fra dette berømte mærke.\nHos Spartoo finder du mange af de kendte mærker i universet med luksuøse herresko\nDet luksuøse mærke Azzaro har forstået at indtage garderoben hos modebevidste mænd på jagt efter elegante sko til fornuftige priser. Vil du forkæle dig selv med et par nye luksuøse sko? Så besøg Spartoo, og se på modellerne fra Azzaro, Paul & Joe, Etro, Galliano eller Kenzo.


TRAVELGUIDE // AMSTERDAM – Meri Meri\nTRAVELGUIDE // AMSTERDAM\nJeg var jo i Amsterdam med to veninder sidste weekend. Det var mit første bekendtskab med byen, men absolut ikke sidste. Byen er virkelig fin og gemmer på så mange gode områder, restauranter og barer. Byen minder egentlig lidt om København, ligesom Hollænderne (i hvert fald dem i Amsterdam) var meget lig os skandinavere, så på den måde var det næsten som at være hjemme. Og med kun en times flyvetid dertil, så er det også en overkommelig destination for en weekendtur. Vi havde ikke sat os de store planer for, men var alle enige om, at weekenden hovedsageligt skulle bruges på at slentre rundt uden formål, og på rigelige mængder god mad og drikke. Og det må man sige at vi fik klaret. Sjældent har jeg spist så mange gode steder.\nHVOR SKAL DU BO:\nJeg havde fået anbefalet området De Pijp af en kollega som har boet i Amsterdam, så gennem airbnb fandt vi en lejlighed her. Jeg ved ikke, om vi blot var uheldige med tidspunktet, men udvalget af lejligheder i Amsterdam på airbnb var ret begrænset og heller ikke specielt billigt. Det lykkedes dog til sidst at finde et pænt sted og vi gav samlet små 3.000 kr. for to nætter.\nOg De Pijp kan virkelig anbefales. Enormt hyggeligt og meget mere afslappet og mindre turistet sammenlignet med området omkring de 9 gader (De Negen Straatjes), som svarer til indre by herhjemme. Der lå et væld af restauranter, barer og indkøb lige i nærheden, ligesom der også kørte en tram derfra ca. 5 minutters gang fra hvor vi boede.\nHVAD SKAL DU SE:\nDer er et rigt kulturliv i Amsterdam, så er man til den slags, så er der god mulighed for det. En kanalrundfart og museumsbesøg er oplagt. Vi nåede desværre aldrig sidstnævnte, men den ene af de veninder jeg rejste med, som har været i byen før, anbefalede både Van Gogh, Anne Franks hus og Rijksmuseum, så det må jeg prøve næste gang. Til gengæld tog vi revanche på kanalrundfarten og havde den fineste tur rundt i byen. Der er flere steder rundt omkring i byen, hvorfra bådene sejler, men vi valgte en tur på en åben båd med afgang fra Rijksmuseum. Er man til kanalrundfart (og det bør man være!), så vil jeg klart anbefale, at man vælger open boat, hvor man kun er 8-10 med ombord, har egen skipper der selv står bag roret og fortæller om byen, og hvor man ikke bliver forstyrret af en båndet guide, der skal gengive seværdighederne på 8 forskellige sprog 😉 Turen med open boat koster 18 euro, hvilket er ca. 5 euro dyrere end de store både, men jeg synes helt klart det er pengene værd.\nEllers er der rigtig fint i parken ved Museumsplein, som ligger bag Rijks- og Van Gogh museet og her kan man nemt bruge et par timer i solen på at slappe af. Især med tømmermænd, som vi havde det søndag.\nHVOR SKAL DU SPISE:\nJeg har så mange gode restauranter i Amsterdam i ærmet, at det næsten burde have sit eget indlæg, men for overskuelighedens skyld vil jeg forsøge at gøre det kort. Kommer du til Amsterdam er der fire steder du skal spise: Bar Moustache, Hotel de Goudfazant, SLA og Bakers & Roasters.\nFørstnævnte, Bar Moustache, er en cool lille italiener. Virkelig hyggelig, virkelig lækker. Priserne er lidt dyrere sammenlignet med hvad vi ellers spiste for dernede (ca. 20 euro for en hovedret), men altså stadig billigere end i DK. Er man der i weekenden, vil jeg anbefale at bestille bord. Hotel de Goudfazant var weekendens gastronomiske højdepunkt. En nedlagt bilfabrik omdannet til cool newyorker restaurant med direkte udsigt til vandet. Omgivelserne var vildt cool og meget industrielle og maden var i top. Konceptet er en tre retters menu, som man betaler 31 euro for. Bordbestilling også nødvendig her, men vi ringede bare dagen inden, og kunne få et bord kl. 21 lørdag aften. Søndag havde vi tømmermænd og bevægede os derfor mod Bakers & Roasters, som min kollega havde rost til skyerne for deres morgenmad. Og med rette. Bedste.morgenmad.nogensinde. Æg, bacon, toast, pandekager, granola og kager for alle pengene. Vi kunne dårligt vælge og endte således med et overdådigt morgenbord, hvilket affødte et ‘wow girls, you did well’ fra tjeneren, da hun ryddede af bordet. Haha vi følte os en anelse tykke lige i det øjeblik. Men det var det værd, og jeg ærgrer mig stadig lidt over, at jeg ikke havde overskudsappetit til at dykke i deres kagebord.\nOg så var der SLA, som står bag en af de bedste salater, jeg hidtil har smagt. Man kan både få bland-selv-salater og kombinationer som er bestemt på forhånd. Jeg endte med førstnævnte og var meget begejstret. Man får ret meget for pengene og salaten vil fint kunne fungere også til aftensmad, hvis man er på udkig efter noget lidt lettere.\nHVOR SKAL DU SHOPPE:\nShoppingen foregår i området omkring De Negen Straatjes og især på Prinsenstraat, Leidsestraat og Kalverstraat (sidstnævnte svarer til Strøget). Her ligger alle de kendte highstreetkæder sammen med et væld af lokale specialforretninger. Man skal dog have god tålmodighed, for der er virkelig mange mennesker. Er man til highend shopping og har taget den store pengepung med, så skal man søge mod Pieter Cornelisz Hooftstraat, hvor Gucci, Louis Vuitton, Prada, Burberry osv. ligger side om side.\nFERIEHILSEN FRA FANØ OG TIP OM DET FINESTE SOMMERHUS\n26. maj 2015 at 12:30\nJeg var i Amsterdam for mange år siden, og så blandt andet Anna Francks hus. Spændende oplevelse må jeg sige!\nJeg ville virkelig gerne tilbage og besøge Amsterdam igen især når du fortæller om hvor dejlig byen er!\n8. juni 2015 at 18:52\nJeg må helt klart få prøvet Anne Franks hus, når jeg kommer tilbage til byen. Forhåbentlig inden alt for længe, for ja, det er virkelig en dejlig by med så mange muligheder!\n28. maj 2015 at 15:48\nJeg kan ikke mindes hvornår jeg var der sidst. Det var da manden og jeg bare var os 🙂 men fin by, som jeg må besøge igen.\n8. juni 2015 at 18:51\nÅrh ja det må I gøre. Er sikker på, sønnike også vil synes om byen!\nWHAT I WEAR // BLACK WITH A TOUCH OF SPRING


Stegte rødspætter med dildcreme - dalgaardsupermarked.dk\nStegte rødspætter med dildcreme\n(Opskrift fra Ruths Hotel, Skagen)\n4 rødspætter, flåede\n3-4 dl cremefraiche 18%\nVend rødspætterne i rugmel blandet med salt og peber.\nLad smørret bruse af på en pande og steg rødspætterne ca.5 minutter på hver side.\nRør ingredienserne sammen til dildcremen, der smages til med salt og peber og eventuelt lidt sennep.\nAnret fiskene med nye kartofler, persille og dildcreme.\n← Forrige: Stegt torskerogn med ærtepuré Næste: Stjerneskud →


DEBAT: Kunst på det nye supersygehus - Hillerød Posten\nPer Møller mener, at det bliver en vanskelig opgave for dem, der skal vælge kunsten til det nye hospital. Privatfoto\nDEBAT: Kunst på det nye supersygehus\nAf Per Møller, kunstmaler, Selskovvej 5, 3400 Hillerød\nJeg har med stor interesse læst, at der er udpeget en virksomhed Wallner og Weiss, som skal stå for udvælgelsen af kunst til det nye supersygehus i Hillerød. Det behøver ikke at koste mange penge, men det bliver en vanskelig opgave at vælge mellem godt og skidt, når man taler om kunst.\nSkal kunsten virke helbredende, eller skal den bare være en dekoration på hvide vægge.\nHvis man køber kunst, kan det være for at støtte bestemte kunstnere, men det kan også være, fordi kunsten er smuk.\nHvis man spørger 10 professionelle kunstnere, får man 10 forskellige svar på, hvad det er godt og skidt. Derfor bliver det en meget vanskelig opgave for dem, der skal vælge ud.\nHvis vi ser på, hvad vi har, så kunne det jo være interessant at spørge på de mange forskellige museer rundt om i Danmark, om de vil være med til en aftale om løbende udstillinger på Supersygehuset, så bliver kunsten måske også mere spændende at se på, når der er skiftende kunst på væggene. Man kunne også henvende sig til lokale kunstnere og lave en aftale om f.eks. udskiftning af kunst hver 3. måned. Det kunne også være spændende.\nJeg er selv lokal kunstner og har arbejdet med billedkunst i 50 år og underviser også i tegne- og malerkunst.\nJeg tror ikke, at kunst kan helbrede, men kunst kan måske gøre det lidt lettere at være syg. Der er forskere fra Aalborg Universitet, som har påvist at kunst virker beroligende og overvejende positivt, giver ro og glæde. Når man kigger på kunst bliver man stimuleret og aktiveret på den ene eller anden måde, derfor kan kunst måske godt være indirekte helbredende.\nPubliceret: 04. Marts 2017 11:00\nDEBAT: Tue Tortzen: Dårligt vejr – dårligt humør


Sådan foretages fejlfinding en ViewSonic va903b\nSådan foretages fejlfinding en ViewSonic va903b\nhvordan du kan opdatere lydkort drivere\nhvordan man kan ændringen partition størrelse på server 2003\nhvordan du installerer HP Deskjet 5850 i vista\nhvordan man kan finde et bundkort\nIndlæg af Alice Christensen opdateret: 2011-12-02\nViewSonic 's VA903B LCD ( liquid crystal display ) computerskærm er en TCO-mærket display , hvilket betyder at det overholder standarder for ergonomi , energieffektivitet , lavt støjniveau og elektromagnetiske emissioner , og økologi , herunder genanvendelse ledelse . Problemer med skærme kan omfatte ingen magt , magt, men ingen skærm billede , forkerte eller mærkelige farver og styrefunktioner ikke fungerer\nApple Macintosh -adapter ( computere ældre end G3 )\nUdskiftning videokabel .\nTryk på afbryderen på ViewSonic VA903B hvis skærmen ikke kommer på , og der er ikke nogen lys på frontpanelet . Sørg for, at enheden er tilsluttet en almindelig stikkontakt.\nTryk på én knap på en tid, hvis ViewSonic VA903B knapper ikke synes at arbejde .\nSpænd det kabel, der løber fra computeren til skærmen med vedlagte skruer , hvis strømmen er tændt , men skærmen vil ikke komme på . Macintosh -computere ældre end en G3 brug for en særlig Mac -adapter , som du kan købe fra en forbruger elektronik forhandler . Hvis du har en gammel Mac , vil dette skærmbillede ikke fungere uden det .\nAfbryd og se på videokablet eventuelle farver mangler på skærmen . Kig efter knækkede ben på stikkene . Knækkede ben på video kabel og ikke i ledningen kan forårsage manglende rød , grøn og blå farver . Udskift kablet .\nSlut skærmen til en anden computer for at forsøge at fjerne computeren som et problem . Hvis skærmen ser problematisk på den første computer , men ikke på den anden , problemet er sandsynligvis med den første computer og ikke på skærmen overhovedet.\nPrevious：nothing Next：hvordan du kan opdatere lydkort drivere


Ny aftale for afvikling af fridage for offentligt ansatte | Politik og nyheder, DSR\nPolitik og nyheder » Nyheder » Ny aftale for afvikling af fridage for...\nNy aftale for afvikling af fridage for offentligt ansatte\nRegeringen og de faglige organisationer for de offentligt ansatte har fredag indgået en aftale, som betyder, at offentligt ansatte, der ikke arbejder lige nu, skal afvikle op til fem ferie- eller fridage i hjemsendelsesperioden frem til 13. april.\nPå et pressemøde fredag præsenterede Skatteminister Morten Bødskov aftalen sammen med arbejdsmarkedets parter på det offentlige område, som er blevet forhandlet på plads efter at regeringen forlængede hjemsendelsesperioden til 13. april:\n”Er du hjemsendt, fordi du ikke kan passe dit arbejde, så skal du bidrage. Kan du i en periode ikke varetage dit arbejde, fordi arbejdet tynder ud, så skal du også bidrage. Men de af jer, som i hele perioden er i fuld sving, I skal ikke bidrage, fordi I ikke har mulighed for at afvikle frihed", sagde skatteministeren.\nAfvikling af ferie optjent i indeværende ferieår\nAftalen omfatter medarbejdere, der ikke deltager i varetagelse af opgaver i perioden 28. marts til 13. april 2020, og de, der har arbejdet hjemme, men hvis opgaver er tyndet ud. De skal afvikle frihed i denne periode i op til fem dage i alt. På den lokale arbejdsplads aftaler man, om og hvornår det giver mening at afvikle friheden og sker i dialog med ledelsen og den enkelte medarbejder.\nAftalen omfatter kun frihed optjent i indeværende ferieår, og både feriedage, særlige feriedage og afspadsering kan afvikles. Omsorgsdage og seniorfridage kan også anvendes til afvikling af op til fem fridage, hvis medarbejderen ønsker det.\nSundhedsansatte kan afvikle ferie senere\nAftalens betydning indenfor sundhedsområdet er begrænset. Her er langt de fleste medarbejdere i fuld gang med et meget travlt og meget anderledes arbejde i særligt kritiske funktioner på hospitalerne og i social- og sundhedssektoren. De står derfor i den omvendte situation, forklarede DSR’s formand, Grete Christensen:\n”Det arbejde kræver rigtig meget i øjeblikket under nogle helt særlige vilkår. Og derfor har vi en situation, hvor mange af dem, der lige præcis ikke skal holde ekstra fri nu, men arbejde mere, kan have svært ved at holde den ferie, som de ellers ville have taget i denne periode. Derfor er jeg glad for og meget tilfreds med, at vi også er enige om at finde løsninger for de medarbejdere, der afskæres fra at holde deres ferie.”\nBaggrunden for aftalen er et ønske i regeringen om, at offentligt ansatte ligesom de privatansatte må bidrage med feriedage. Desuden ønsker regeringen, at Danmark er klar til at tage fat, når samfundet vender tilbage til normale tilstande:\n”Målet med aftalen er at undgå, at der er alt for stor frihed, som skal afvikles umiddelbart efter krisen, når alle aktiviteter hurtigst muligt skal op i gear igen, siger skatteminister Morten Bødskov.\nLæs mere om aftalen for offentligt ansatte. Under ”Ferie og Afspadsering” finder du afsnittet: ”Særligt for dig, der er hjemsendt”.


Coronavirus sætter verdens religioner under pres\nBedende forsamlinger trodser forbuddene og spreder virus – men troen kan måske også være en coping-strategi. Forsker diskuterer religionens rolle i katastrofe- og pandemitider.\nEn mullah i den iranske by Qom. Iran er et af de lande, der er værst ramt af covid19. En smittende virus og et religiøst regime resistent for åben information og rationel politik har vist sig at være en dødelig cocktail. (Foto: Shutterstock)\nCOVID-19 har sat sine markante spor i religionernes verden.\nI Danmark har menigheder fulgt regeringens opfordringer til ikke at forsamles. Folkekirken aflyser gudstjenester og udsætter konfirmationer, og moskeer aflyser fredagsbøn.\nNogle præster bruger andre medier med online streaming, og den svenske kirke opfordrer til at folde hænder i bøn, efterfulgt af håndvask. Peterskirken i Rom står tom, og det samme gør den store moske i Mekka, og buddhister verden over har lukket templer og centre med opfordring til selvrefleksion, anti-corona meditation og 'mindful håndvask'.\nMen selvom religioner faktisk har mange katastrofeforberedende elementer i sig, sætter coronapandemien også dens institutioner under pres på forskellige måder.\nOg det er ikke alle troende, der følger videnskabens og sundhedsmyndighedernes råd og regler.\n'Guds kærlighed holder den troende rask'\nFor nogle er religion vigtigere end statslige tiltag til at hæmme sundhedsrisici. Den græske ortodokse kirke udstedte en officiel melding om, at virussen ikke transmitteres via kommunionen (det hellige måltid med vin og brød).\nAmerikanske højrefløjskirker har beroliget menigheder med, at Gud skal nok holde hånden over os alle sammen. Nogle ignorerer forbud og insisterer på at lade Jesus’ kærlighed strømme ud gennem kroppene i varme omfavnelser.\nMuslimske lærde finder korancitater til at 'overrule' forsamlingsforbud og henviser til, at også profeten gik i moske under katastrofer. I Bangladesh mødes titusinder til bøn, og i Pakistan har hundredtusinder af pilgrimme ignoreret pandemiens værk.\nI Irans helligste by Qom, med 20 millioner årligt besøgende, har virussen spredt sig med foruroligende styrke. Præster er kommet i karantæne, og nogle er flygtet. Men Allah holder hånden over de troende, mener flere besøgende.\nYouTube-videoer af dedikerede pilgrimme, der slikker på døre og porte til hellige steder er gået viralt.\nEn video af religiøse pilgrimmer, der slikker på dørhåndtag i Qom. (Video: MEMRI TV Videos)\nSmittende virus og et religiøst regime resistent for åben information og rationel politik har vist sig at være en dødelig cocktail.\nReligionen har altid været klar på katastrofen\nAlt dette tyder på, at religionerne er under pres. Men religion er samtidig et katastrofeberedt fænomen. Religion har altid været beredt på, måske ligefrem baseret på, livsudfordringer.\nDøden, ondskab og naturkatastrofer er blevet mødt med mening, forbud og renselser, selv om sidstnævnte mere har symbolsk end hygiejnisk værdi. Religion giver kulturel samlingskraft og understøtter gruppedannelse.\nFaktisk, mener en forsker som Richard Dawkins, er religion selv en virus, der som et kulturelt gen (eller 'mem') breder sig og 'smitter' andre. Og i et evolutionært perspektiv er religionens gruppedynamik helt afgørende for overlevelse.\nSammenhold og gruppedannelse er religionernes værdi – men i disse tider også deres udfordringer. Vi skal være sammen, men hver for sig, og afstand er blevet et buzzword.\nDen kristne gruppe Shincheonji holder her i 2012 'fredsfestival' i Sydkorea. (Foto: Junganghansik / CC 3.0)\nDen sydkoreanske menighed Shincheonji blev (med rette) kritiseret for at kanalisere virussen. Gudstjenester samler tusinder af dedikerede medlemmer, og sygdom er ingen undskyldning for at blive væk. En stor del af landets smittede har vist sig at være medlemmer af gruppen.\nHvor kommer katastrofen fra?\nMen hvor kommer virussen og andre katastrofer fra? Det har religionerne arsenaler af forskellige forklaringer på.\nI et evolutionært perspektiv giver det mening, at vi tilskriver ulykker menneskelig eller guddommelig kraft, for så kan man handle derpå og optræne sine instinkter. Det giver sammenhold at have fortællinger, man som gruppe kan samle sig om i ulykkelige tider.\nMen der er også historiske og kulturelle forskelle. I klassiSk religion var verden befolket med guder og andre overnaturlige kræfter. Dem kunne man forhandle med via bønner, ofre og ulykkesafværgende amuletter og ritualer.\nDet ondes problem (teodicé) var noget, man dybest set skulle overlade til guderne. Naturkatastrofer forekommer i religiøse myter som udtryk for gudernes straf.\nGammeltestamentlige Jahve blev sur, når israliterne ikke lystrede, og han fremkaldte alverdens lidelser til sit udvalgte folk. Nordiske ragnarok beskriver naturens sammenbrud, og Johannes Åbenbaring beretter om den kommende dommedag, der vil skille fårene fra bukkene.\nVerdensreligionerne (buddhisme, kristendom og islam) inddrager mennesket som medaktør på et andet niveau. Etik og moral bliver parametre for korrekt religiøs opførsel.\nLæs også: Corona-isolation kan sætte sig på psyken: Sådan kommer du godt igennem krisen\nSygdommen som straf\nEksempelvis blev den europæiske pest i det 14. århundrede set som Guds straf over moralsk løsslupne mennesker.\nGudernes straf var da også konklusionen for mange amerikanske kristne, da aids stod for døren i 1980’erne.\nDet samme tilskriver mange den nuværende corona-epidemi. En ultraortodoks jødisk prædikant mener således, at det er Guds straf for frivole gay pride-parader.\nDa tsunamien i 2011 ramte Japan, tilskrev flere det shinto-gudernes straf for menneskers selvfedme, mens nogle buddhister forklarede samme katastrofe med ophobet negativ karma.\nTokyos borgmester henviste til himlens straf og naturkræfternes respons på japanernes egoisme.\nDa en tsunami i 2010 ramte Samoa var der, som en norsk antropolog har vist, to hovedfortællinger.\nDels de traditionelle kirkers version med Guds straf til menneskene for ikke at overholde helligdagen på strandhotellerne. Og dels de nye kristne gruppers version, der så katastrofen som tegn på Kristus' genkomst.\nAt finde en syndebuk\nDen gruppeforsamlende strategi med at tilskrive ulykker udefrakommende kræfter blev undersøgt af filosoffen René Girard, der udviklede teorien om syndebukmotivet.\nDet giver ifølge Girard mening at overføre et folks bekymringer på guderne, som man efterfølgende kan forhandle med. At afværge ondskab ved at dæmonisere den som Satans værk lægger op til at spille på den rigtige hest i det kosmiske drama.\nDen strategi synes også at virke på et menneskeligt plan. Trump insisterer stadig på at kalde COVID-19 for 'den kinesiske virus', og en tunesisk præst udlægger den for at være Allahs straf mod kineserne for, hvad de har gjort mod landets muslimske minoriteter.\nEn evangelikansk prædikant har proklameret, muligvis inspireret af Trump, at virussen er et satanisk plot for at snige socialismen ind i landet.\nEn evangelisk prædikant, Perry Stone, mener at covid19 er et demonisk angreb for at dræbe ældre, kristne mennesker, så socialismen kan spredes i landet. (Video: Right Wing Watch)\nOg i Indien har en hindunationalistisk guru proklameret, at den er en avatar, en guddom, der har taget bolig i virussen for at straffe kødspisere.\nReligioner har forklaringsmodeller, der kan virke som coping-strategier for de religiøse.\nNogle forskere mener endda, at der er en forbindelse mellem religiøsitet og håndtering af kriser og traumer.\nFlere undersøgelser peger på, at religiøse synes at komme bedre igennem sådanne med 'positiv religiøs coping'. Nogle mener endog, at tro i sig selv kan være helbredende, eller i hvert fald kan være et godt redskab til at komme gennem lidelser.\nAndre peger på, at katastrofer kan udløse mere religiøsitet, og at personer udsat for lidelser er mere religiøse end andre. Således skulle antallet af religiøse amerikanere efter 9/11 være markant steget, i hvert fald kortvarigt.\nUndersøgelser viser også, at det religiøse USA faktisk er katastrofeberedte. 4 ud af 10 amerikanere troede i 2010 på, at Jesus ville komme inden år 2050. COVID-19 er for nogle et tegn på snarlig dommedag.\nEn prædikant har dog beroliget med, at den vil forsvinde, da han i Jesu navn har ulovliggjort den.\nLæs også: Vestens spiritualitetsbølge skyller tilbage til Østen\nGuds beskyttelse skaber ligegyldighed over for problemet\nReligion som positiv coping-mekanisme har dog også mødt kritik.\nOfte har forskningen været fokuseret på vestlig empiri baseret på kristne eller gammeldags religionsforståelser eller ligefrem med religiøse undertoner. Andre undersøgelser viser, at religiøsitet ingen effekt har overhovedet eller ligefrem kan have negative konsekvenser.\nLav risikoforventning kan for eksempel føre til fatalisme, eller 'skæbnetro'. Det ses også i USA, hvor kristne på højrefløjen ikke er så foruroligede over virusspredning, for både Trump og Gud sikrer beskyttelse og tryghed.\nJo mere religiøs, des mindre frygt for ulykker og epidemier synes der dér at være, for frygt kan også være et tegn på manglende tro.\nHvor var Gud, da pesten hærgede?\nKatastrofer har da omvendt også udløst religionskritik og mindre religion.\nDa pesten buldrede i det 14. århundredes Europa, var bøn og bod naturlige responser på Guds vrede, men efterhånden opstod også kritiske spørgsmål. For hvor var Gud?\nNogle mener, at kritik af kirkens magt og magtesløshed var med til at bære brænde til bålet til den senere reformation, ligesom det store jordskælv i Lissabon i 1755 var med til at forstærke oplysningstænkeres religionskritik og på længere sigt modernitetens 'affortryllelse' af verden.\nTsunamierne i Sydøstasien og Japan fik da også folk til at stille kritiske spørgsmål til religionernes relevans.\nI et moderne, oplyst samfund vil man i dag typisk ty til videnskabeligt funderede, naturalistiske forklaringer. Naturkatastrofer og klimaforandringer med ekstreme vejrforhold er ikke gudernes straf, men naturlige reaktioner på ubalancer skabt (også) af mennesker.\nVi ved også, at det er de økonomisk og politisk dårligst stillede, der lider mest, og at katastrofer sjældent er demokratiske.\nLæs også: Hvorfor har mennesket behov for religion?\nReligioner har katastroferitualer\nRitualer er en typisk måde at agere på i krisesituationer. Præster og shamaner kan sørge for at afværge eller beskytte imod udefra kommende farer, og på vegne af folket kan de forhandle med guderne eller tyde profetier. Som menneske kan man bede, ofre, bøde for sin synd eller ændre livsstil.\nI Indien har hinduer forsamlet sig for at tilbede virus-avataren og fordrive smitten ved kollektivt at bøde for synden, at nogle har spist kød. Guruen opfordrede til at drikke ko-urin og spise kokager.\nI Indien drikker hinduer ko-urin. Logikken er den meget udbredte magiske forestilling, at man ved rituelt at indtage en del (urin) af helheden (hellig ko) indoptager sidstnævntes hellige kraft. (Video: South China Morning Post)\nLogikken er den meget udbredte magiske forestilling, at man ved rituelt at indtage en del (urin) af helheden (hellig ko) indoptager sidstnævntes hellige kraft.\nJapansk religion er på mange måder katastrofeberedt med amuletter, ritualer og religiøse fortællinger, og på shintohelligdomme kan man nu købe ønskeplader til beskyttelse mod COVID-19.\nGodt salg i dommedagsprofetier\nMen religionerne vil også ty til deres organisatoriske relevans, ligesom ved tsunamien i 2011. Her hjalp de mange forskellige religioner med nødhjælp og beredskab, endda i sådan en grad at de stadig nyder godt af et positivt image.\nReligioner har nemlig de økonomiske og tillidsbaserede ressourcer, der kan være værdifulde i kriser. Da kristne i det andet århundrede hjalp til ved en epidemi i Rom, var det måske endda med til at udbrede religionen.\nVed ebola-epidemien i Vestafrika var religionernes hjælpearbejde vigtigt, både med krise- og nødhjælp, undervisning og almen logistik.\nAt benytte sig strategisk af katastrofer til egen vinding hører dog også med til religionernes verden. Dommedagsprofetier er salgbare fortællinger, og naturkatastrofer er oplagte at udnytte til mission.\nEfter tsunamien i Sri Lanka var amerikanske missionærer klar med nødhjælpspakker, bibler og konversionsfortællinger. Der vil givetvis være et marked for både dommedagsfortællinger og mission som reaktion på COVID-19-epidemien.\nLæs også: Svensk forsker: »Det er ikke religion og våben, som fører til krig, men mangel på energi, mad og vand«\nCorona rammer i religionernes hjerte\nAllerede nu ser COVID-19 ud til at være en katastrofe af så stor kaliber, at den vil have effekt i meget lang tid. Økonomisk, politisk og socialt vil den lægge op til hovedbrud og nytænkning, og også i religionernes verden vil den få konsekvenser.\nNogle vil helt legitimt kunne koble den til klimaforandringerne og vores måde at forstå og leve livet på i lyset heraf. At alt hænger sammen har vi nu fået alt for konkrete beviser for, og såvel globaliseringskritiske røster som holistiske animister vil have argumenter for at gentænke livsværdier.\nVirussen rammer lige ind i religionernes hjerte. For religioner handler om fællesskaber og gruppedynamikker, og hvordan skal man i længden kunne mødes til ritualer helt alene?\nReligionerne vil givetvis opfinde nye katastrofeberedskabsmodeller til nye krisetider. Pilgrimsfærd skal gentænkes, ligesom også helligstedernes økonomi og relevans.\nFor religionsvidenskaben ligger der nye udfordringer indenfor et allerede undersøgt, men langtfra udtømt forskningsfelt.\nHvordan forstår mennesker kriser, katastrofer og epidemier med eller uden brug af religion? Hvordan agerer og coper man, og hvordan responderer religionerne? Hvilke værdier vil ses i lyset af COVID-19, og hvilke forskelle er der mellem religioner og grader af religiøsitet?\nForhåbentlig vil fremtidens religionsforskning gøre os klogere på disse spørgsmål og mange andre.\nLæs også: Praktiske råd: Hvordan håndterer jeg rengøring, madlavning, tøjvask og indkøb under corona-krisen?\nLæs også: Læserne stillede spørgsmål om corona direkte til forskere: Læs svarene her\nJørn Borups profil (AU)\n'The role of religion in local perceptions of disasters: the case of post-tsunami religious and social change in Samoa'. Environmental Hazards (2019). DOI: 10.1080/17477891.2018.1546664\n'Religious coping'. Longitudinal Aging Study Amsterdam (opdateret 2019).\n'Post September 11 Attitudes'. Pew Research Center (2001).\n'Jesus Christ’s Return to Earth'. Pew Research Center (2010).\n'Religious and Spiritual Responses to 9/11: Evidence from the Add Health Study'. Sociological Spectrum (2011). DOI: 10.1080/02732170802206047\n'Religion and Ebola: learning from experience'. The Lancet (2015). DOI: 10.1016/S0140-6736(15)61082-0


Sohngårdsholmsvej 47, 9000 Aalborg, Tlf , - PDF Gratis download\n1 Sohngårdsholmsvej 47, 9000 Aalborg, Tlf , Årsplan for matematik i 5.klasse I timerne vil vi bruge bogen matematiktak 5.klasse, programmer på nettet til løsning af geometriske opgaver (Geogebra), hæfte med færdighedsregning(ugeopgaver), forskellige konkrete materialer, samt kopisider som jeg selv laver. Lommeregneren bliver desuden brugt mere end den gjorde i 4.klasse. Undervisningen bliver vekslet mellem opgaver i bogen, forskellige strukturer fra det der hedder Cooperative Learning, hvor det er mig der laver undervisningsmaterialet, samt små fremlæggelser hvor det er børnene der selv har lavet opgaverne. Der bliver en fast aflevering hver torsdag, ved de torsdage som det er muligt selvfølgelig. Små konkurrencer bliver en del af evalueringen af noget nyt som er lært, da det tit er motiverende for børnene. Uge Hvad skal der ske? Hvordan? Med hvilket formål? Øvrige fagområder der indgår eller inkluderes Cyklen og alt hvad der handler om at cykle Vi skal tegne cykler og se på geometriske figurer, regne på hastigheder og prøve at konstruere nogle figurer med tegneredskaber, samt se på priser Børnene skal blive fortrolige med forskellige geometriske former, kunne konstruere figurer, regne tal sammen i hovedet samt trække tal fra hinanden i hovedet. De skal stifte bekendtskab med tallet pi og regne med det på deres\n2 43-44 Cyklen fortsat Skoleboden Vi skal arbejde med forskellige emballager, hvor vi måler dem og laver vores egne. Vi skal arbejde med brøker og forskellige beholdere som indeholder brøkdele. Vi skal arbejde med formler i forbindelse med en konditest. Vi skal arbejde med procent og finde en sammenhæng mellem procent og brøk, samt træne de fire regningsarter. Det bliver opgaver fra bogen, samt forskellige opgaver som jeg laver til dem, og vi bruger forskellige strukturer fra Cooperativ Learning 2-5 Det Gamle Egypten De skal arbejde med arbejdstegninger af pyramider samt simple lommeregner. De skal introduceres for begrebet funktioner og prøve at tegne en lineær funktion De skal lære at regne omkreds og overflade af emballager og lave udfoldninger af materialet. De skal lære reglerne for brøkregning de simple af slagsen, samt få en forståelse af begrebet procent. De skal lære at sætte tal ind i nogle simple formler Begrebet rumfang skal læres, og de skal prøve at regne med nogle simple\n3 figurer af centicubes. De skal finde rumfang af simple figurer. De skal stifte bekendtskab med Hieroglyffer, samt arbejde med gange af større tal i hovedet. Der arbejdes med opgaver i bogen, samt at de skal prøve at lave deres egne rummelige figurer og pyramider Island Vi skal arbejde med Island, hvor de skal arbejde både med geografien og matematikken. Vi skal se på kort se på hvordan man regner areal ud på et land. Vi skal desuden arbejde med statistik, hvor vi ser på vejret, arbejder med Islands erhverv og hvordan de bruger deres jord Klassefest De skal prøve at arrangere en fest, hvor de skal finde ud af hvad det kommer til at koste i formler. De skal lære at arbejde med rumlige figurer, hvor de selv laver dem (forstå en udfoldningstegning) De bliver fortrolige med at regne større gangestykker ud i hovedet. De lærer grundlæggende regler for arbejdstegning af simple figurer Børnene bliver fortrolige med begreber som areal og omkreds, omskrivning mellem ton, kg og g. Regning med negative tal, samt lave forskellige diagramtyper til statistikken De bliver fortrolige med at lave et budget på pc i excel, samt at de lærer begreber i statistikken som\n4 alt. De skal altså arbejde med et budget, samt at vi skal arbejde med statistik og sandsynlighedsregning Ren natur Vi arbejder videre med begrebet rumfang, hvor vi denne gang skal se på, hvordan man kan spare på vandet i Danmark. Vi arbejder konkret med forskellige måleglas, for at forstå omsætninger mellem måleenheder. Vi skal desuden udbygge den lineær funktion, hvor vi skal arbejde med priser på el i Danmark og hvordan det kan laves på forskellig vis. Desuden skal vi arbejde med papir- og flaskegenbrug På ferie i Danmark Vi skal arbejde med forskellige feriemål i Danmark, hvor vi kommer til at arbejde en del med kort og målestoksforhold. Vi skal desuden arbejde med at er noget nyt for dem. De skal lære at tegne hyppigheds-, pinde- og søjlediagram De faglige områder som skal læres er omsætninger mellem enheder, målestoksforhold, sammenhæng mellem strømforbrug og priser, samt division af større tal Børnene skal blive fortrolige med at bruge en vinkelmåler, samt at bruge målestoksforhold på et kort. De forskellige ting som de har lært i bogen gennem året genopfriskes\n5 have et sommerferie job og økonomien i dette. Desuden bliver der en repetition af årets stof. Til sidst laver vi en folder om et bestemt sted i Danmark, hvor de gerne vil holde ferie


En lang række internet shops giver heldigvis en lang række forskellige leveringstyper. Den mest anvendte er nu om dage afhentningssteder, og så kan du bare gå forbi efter de bestilte varer når du har mulighed for det. Fragtmetoden er altså ret simpel, og desuden tillige den prisbilligste fragttype ved køb af Modstand 2.2 Ohm/20W.\nDu kan omvendt planlægge at vælge at få udbragt til din lejlighed eller hus eller ud til din arbejdsplads. Fragtmetoden er som oftest en smule mere omkostningsfuld, men ligeledes ret uproblematisk. Den mest prisbevidste fragtform kan ikke modsiges at være selv at hente ordren, som desværre beroer på at du lever nærved online webshoppens hjemsted.\nLeveringshastigheden på Keramisk 20 watt er ultra vital hvis man har behov for produktet inden for få dage, så i det øjemed er det helt klogt at vi ser nærmere på den anslåede leveringsdato på det respektive produkt.\nEn stor portion online selskaber yder 1 dags fragt på mange af butikkens varenumre, eksempelvis Modstand 2.2 Ohm/20W, men vær på vagt da det nødvendiggør at bestillingen laves tidligere end et fastsat tidspunkt, sådan at de sandsynligvis kan nå at få ordren klar forinden personalet drager hjemad.\nNogle få online selskaber præsterer levering uden omkostninger, men oftest kun ifald man shopper for en fastsat pris. Derudover kan du snuppe den mest letkøbte leveringstype, som gerne – uden hensyn til om man bor i Viborg, Thisted eller Lystrup – vil blive at få bragt pakken til et afhentningssted.\nDet har vist sig at være usædvanlig smart for alle og enhver at sammenholde priser fra forskellige online outlets, og ergo har flertallet af Jantzen butikker på nettet ikke kunne lade være med at reducere prisniveauet på varerne – til babyer og børn, samt også til kvinder og mænd – markant, og endda nogle gange præstere levering uden omkostninger.\nMen det kan immervæk være lukrativt at prøve nogle få butikker på nettet efter tilbud på Modstand 2.2 Ohm/20W inden du færdiggør din shopping, så du ikke er i tvivl om at skaffe sig den mest betalelige pris.\nDu må alligevel være obs på, at ifald en online webshop reklamerer deres varer for en pris som er utopisk god, burde det mange gange være en indikation på en falsk internet handler. Køb med gængse betalingskort er på den anden side indbefattet af et regelsæt, hvilket beskytter os overfor uoprigtige internet selskaber.\nGenerelt anbefaler vi bestillinger med betalingskort eller MobilePay. Alternativt kan du anvende et tilbud fra eksempelvis ViaBill, hvis du har i sinde at afbetale beløbet over flere uger.\nInden folk handler på en Jantzen shop på nettet burde man de facto læse e-butikkens betingelser, men det er bare et tidskrævende projekt.\nEt andet forslag er at se nærmere på hvorvidt internet firmaet er tilsluttet e-mærket, eftersom det bør være en antydning af at online forhandleren respekterer de danske regler, udover at online forretningen fra tid til anden ses til af sagkyndige der har nøje kendskab til lovgivningen. Dette er en god genvej til at få bistand, når du udsættes for dilemmaer ved dit køb.\nTilmed er det klogt at man er omhyggelig omkring de elementære bestemmelser der kan influere på handlen, som fx den byttepolitik online shoppen lover. I relation til det er det i øvrigt relevant, at man når som helst beholder ens faktura e-mail, således man når som helst kan vidne om sin bestilling af Modstand 2.2 Ohm/20W, uden hensyn til om du er på udkig efter et produkt til en dreng eller pige.\nTrustpilot yder nogle sikre løsninger til at tolke adskillige tidligere brugeres anmeldelser og derved er det godt, at du iagttager internet firmaets kritik af Modstand 2.2 Ohm/20W før du shopper.\nFacebook genererer endvidere forholdsvis ønskværdige muligheder for at få indsigt i netbutikkens kundetilfredshed. Herinde er der en række forretninger på nettet hvor kunder kan nedfælde en bedømmelse af købsoplevelsen, som ydermere burde tages i brug til at få et indblik i tidligere kunders oplevelser.\nDette website er reklamefinansieret. Vi har samarbejdsaftaler med mange internet webshops derved at vi promoverer virksomhedernes varer, og tager imod provision under forudsætning af at de brugere vi sender videre foretager en handel.\nFakta vedrørende produkter og forhandlere på nettet vedligeholdes ofte, men vi giver ingen garanti imod justeringer der potentielt er implementeret siden seneste opdatering af vores data.


10 ting du kan bruge honning til | ISABELLAS\n10 ting du kan bruge honning til\nFredag d. 8. august 2014 - af Line Sølvhøj Johansson / Foto: Colourbox\nHonning er et skønt naturprodukt, som kan bruges i en lang række opskrifter. Brug den frisksummende honning i mange forskellige retter – find inspiration her!\nNok vil de fleste af os helst undgå summende bier omkring os i sommermånederne, men når man tænker på, at bierne summer rundt for at suge nektar, som efterfølgende bliver til den søde honning, kan man alligevel ikke lade være med at holde af det summende liv. Var det ikke for bierne, ville vi heller ikke kunne høste lige så meget frugt og se lige så mange blomster, som sommeren beriger os med.\nLæs også: 5 overraskende ting, du kan bruge sukker til\nHonning har altid været eftertragtet, og man har sporet bikuber 5.000 år tilbage hos ægypterne. Den skønne honning findes i både fast, blød og flydende form, og konsistensen afhænger af de blomster, bierne har besøgt.\nLæs også: Sådan bager du den perfekte kager\nVidste du det om honning…\n• At raps, kløver og frugttræer giver en lys og mild honning, mens lyng giver en ravfarvet honning?\n• At de fleste honninger består af en blanding af raps, brombær, hvidkløver og pære?\n• At en bi flyver omkring 30.000 km på en liter honning?\nEr du honningelsker helt ind i hjertet, så eksperimenter i køkkenet og brug honning som det søde indslag i dine retter. I galleriet herunder finder du eksempler på, hvordan du kan bruge honning i køkkenet.\nLæs også: Madspild: Sådan bruger du resterne i dit køleskab\nHonning giver en fortryllende smag i en grov salat. Prøv denne opskrift på en grønkålssalat med appelsin....\nHonning giver en fortryllende smag i en grov salat. Prøv denne opskrift på en grønkålssalat med appelsin. Du finder opskriften her!\nHonning sætter prikken over i'et og kan med fordel bruges til at søde hovedretterne....\nHonning sætter prikken over i'et og kan med fordel bruges til at søde hovedretterne. Prøv denne opskrift på lammebov!\nVelsmagende, nærende og nemt! Honning er oplagt at supplere i dit bagværk! Få opskriften på energibrød her!\nBrug honning, når du laver dressing. Du finder opskriften på denne salat her!\nLammetagine er en traditionel marrokansk ret. I denne opskrift på lammetagine er der tilføjet honning som en dejlig og blød smagsgiver....\nLammetagine er en traditionel marrokansk ret. I denne opskrift på lammetagine er der tilføjet honning som en dejlig og blød smagsgiver. Du finder opskriften her!\nSødmen fra honningen imod den markante smag af gedeost i denne salat er den perfekte kombination....\nSødmen fra honningen imod den markante smag af gedeost i denne salat er den perfekte kombination. Du finder opskriften her!\nSolbærsyltetøj med honning og fennikelfrø - lige til at smøre på et stykke godt brød....\nSolbærsyltetøj med honning og fennikelfrø - lige til at smøre på et stykke godt brød. Du finder opskriften her!\nDenne Panna cotta er med bær i vin og en skøn Fanø-honning....\nDenne Panna cotta er med bær i vin og en skøn Fanø-honning. Du finder opskriften her!\nDenne tærte er virkelig nem at lave! Få opskriften på den skønne hindbærtærte her! ...\nDenne tærte er virkelig nem at lave! Få opskriften på den skønne hindbærtærte her!\nEn lækker dessert bestående af marengs med hindbærsorbet og chokolade. Honning sætter prikken over i'et....\nEn lækker dessert bestående af marengs med hindbærsorbet og chokolade. Honning sætter prikken over i'et. Du finder opskriften her!\nKorrekt opbevaring af mad - sådan...


Serie-sild: Sådan bliver mit bryllup - Kendte.dk\nSerie-sild: Sådan bliver mit bryllup\n24. august 201512:41 | Af: Ritzau Fokus\nSofía Vergara og Joe Manganiello forlovede sig efter et halvt års forhold juledag. Foto: Paul A. Hebert/PAUL A. HEBERT/INVISION/AP\nKage og søde minder bliver to meget vigtige elementer i Sofía Vergaras kommende efterårsbryllup med skuespilleren Joe Manganiello.\nSom forsidemodel på den kommende udgave af brudemagasinet Martha Stewart Weddings afslører den 43-årige colombianske serie-sild detaljer om det forestående bryllup med den 38-årige “True Blood”-stjerne.\n– Kage er min yndlingsting, så kagebordet bliver meget specielt med en stor bryllupskage og en masse desserter, siger “Modern Family”-skuespillerinden, der også har helt styr på sit look til den store dag.\n– Min skønhedsrutine er nærmest en hel videnskab. Jeg ved, at det tager mig to timer at blive klar, og jeg skal have min egen parfume – Sofía-duften – på, fordi Joe elsker den, røber den Golden Globe- og Emmy-nominerede skuespillerinde.\n– Til mit bryllup skal gæsterne havde det sjovt. Det handler om at skabe minder, som man altid vil værdsætte. Det er det, der er vigtigt, understreger den vordende brud.


Dagpenge - Meld dig ledig | Lederne\nDer er mange ting at tænke på, når du lige er blevet ledig. I denne trin-for-trin guide finder du støtte til alt det, du skal huske på hos Jobnet og hos Lederne A-kasse. Vi guider dig fra din allerførste ledighedsdag og indtil, du er i job igen.\nGør dette på Jobnet\nGør dette hos Lederne - Din a-kasse\nHvornår? Din første ledighedsdag\nDen første dag, du er ledig, skal du gå ind og melde dig ledig på Jobnet.dk.\nHos Lederne A-kasse\nHvornår? Så snart du har meldt dig ledig\nNår du har meldt dig ledig på Jobnet, skal du søge om dagpenge ved at udfylde blanketten ”Ledighedserklæring” på Lederne.dk.\nHvornår? Inden det første møde med A-kassen\nDu skal læse ‘Dagpenge - en guide til dig, der modtager dagpenge’, inden du kommer til vejledningssamtalen, som er dit første møde hos Lederne A-kasse.\nHvornår? Inden det første møde med Lederne A-kasse\nNår du har meldt dig ledig, skal du oprette dit CV på Jobnet.dk. Det skal du gøre hurtigst muligt og inden vejledningssamtale hos Lederne A-kasse.\nNår du modtager dagpenge, skal du lave en jobsøgningsstrategi, som bliver til ‘Min plan’ på Jobnet. Du starter selv med at lave et udkast.\nJobsøgningsstrategien er en del af din forberedelse til vejledningssamtalen med Lederne A-kasse.\nKom til vejledningssamtalen\nHvornår? Senest 14 dage efter du er meldt ledig\nDit første møde med os er det, vi kalder vejledningssamtalen. Vi indkalder dig automatisk.\nløbende AKTIVITETER i din ledighedsperiode\njoblog, dagpengekort og møder\nNår du modtager dagpenge, skal du dokumentere din jobsøgning, udfylde dagpengekortet og deltage i møder med Lederne A-kasse og dit Jobcenter.\nHold styr på din jobsøgning med jobloggen\nHvor ofte? Hver uge\nJobloggen er dit værktøj til at få et overblik over dine jobsøgningsaktiviteter. Du skal registrere mindst to nye jobsøgningsaktiviteter hver uge.\nHvornår? Som hovedregel fra den 24. i hver måned\nFor at då udbetalt dagpenge, skal du udfylde dit dagpengekort i slutningen af hver måned. Her oplyser du om, hvorvidt du har haft lønnet arbejdet i en periode, om du har holdt ferie, elle om du har være syg. Her oplyser du om, hvorvidt du har haft lønnet arbejde i en periode, om du har holdt ferie, eller om du har været syg.\nMøder med dit jobcenter\nHvornår? Hver måned\nDu skal til møder med dit Jobcenter. Du bliver automatisk indkaldt til dit første møde. Hold øje med indkaldelsen i din e-boks. På Jobnet.dk kan du også se, hvilke møder du har med Jobcentret.\nSamtaler med din a-kasse\nHvornår? Senest efter 3. og 6. måneds ledighed\nI løbet af din ledighedsperiode skal du have to faste møder med Lederne A-kasse. Herudover har du mulighed for at få både trivselssparring og karrieresparring med en af vores karriererådgivere.\nDen komplette guide til dagpenge\nFå svar på alle dine spørgsmål ved at læse vores guide. Det er denne guide, du skal have læst inden dit første møde med Lederne A-kasse.\nkompetenceudvikling for ledige\nEr du ledig, kan du deltage på webinarer og workshops hos Lederne A-kasse, hvor din jobsøgning er i fokus.


BingoSlottet giver dig BingoQuiz - Få op til 2000 kr i bonus hos BingoSlottet\nLetsbingo.dk » BLOG » BingoSlottet\nHvordan finder jeg flere steder, at spille bingo?\nJeg har været i gang med at kigge flere af de eksisterende spillesteder igennem, der tidligere har haft fokus på bingo. Inden spilleloven ændrede sig i 2012 var der flere spillesteder, der havde bingo på menuen.\nBingoSlottet er et af de her spillesteder, der tidligere har haft masser af bingo til kunderne. Det er klart, at jeg har den tanke, at med den nye ændring i 2018, at de tidligere steder vil åbne for blusset og få gang i bingospillene igen.\nHvordan kan et spillested hedde BingoSlottet, uden at man kan spille bingo der, tænker du måske!\n(Det tænkte jeg selv, for at være helt ærlig). Men sagen er faktisk, at selvom BingoSlottet mere er en spillehal end en bingohal, så kan man faktisk godt spille bingo på siden. Og det endda helt lovligt.\nHos BingoSlottet, skal du nemlig igennem spillet Bingo Quiz for at komme videre til bingo. Bingo Quiz er som navnet siger, en quiz. Du skal betale 1, 3 eller 5 kroner for at få et spørgsmål i quizzen. Når du har besvaret spørgsmålet, er du så heldig, at du får en bingoplade som gevinst og kan spille bingo.\nPrisen er afhængig af, hvilket tidspunkt på dagen, du vælger at spille. Spiller du i “lavsæsonen” altså tider, hvor kun få spiller, så er prisen lav, og spiller du i *”højsæsonen”, hvor mange spiller, så er prisen lidt højere.\nBingo Quiz fungerer faktisk ret godt, for det er blot en smart måde, at omgå det med betalingsbingo på. Spørgsmålene i Bingo Quiz er så banale, at enhver kan svare på dem. F.eks. kan det være spørgsmål som:\nHund, kat, laks og mus. Hvilket af de 4 dyr er en fisk?\nMed quizspørgsmålet ude af verden, får man en bingoplade, og så kan man komme igang med spillet. BingoSlottet har i øvrigt også Gratis Bingo på menuen.\nGratis Bingo kører hver eneste dag mellem kl. 20 og kl 21. Det ER et gratis spil og alligevel, kan man vinde pengepræmier på pladen fuld og 1. og 2. række. Du kan vinde endnu højere gevinster, hvis du har spillet på spilleautomaterne i forvejen.\nVil du vide mere om BingoSlottet og spiludvalget? Så læs med hos Bingosiden.dk, hvor de har skrevet en udførlig anmeldelse af spillestedet.\nRigtig god weekend – og hyg jer med bingo.\nDet har jeg i hvert fald tænkt mig!


KapernaumCapernaumNadine LabakiZain Al RafeeaLibanonOscars 2019\nI sidste ende kan det kun siges, at Oscar-nomineringen er mere end fortjent.\nDet tør siges, at libanesiske Nadine Labaki har vind i sejlene i disse dage. Skuespillerinden og instruktørens seneste film "Kapernaum" har været på en rejse, der har budt på Juryens pris i Cannes (og en nominering til Den Gyldne Palme) og både en Golden Globe og Oscar-nominering for bedste ikke-engelsksprogede film. En imponerende bedrift, som man godt kan forstå, når biografen forlades.\nDen 12-årige Zain (Zain Al Rafeea) sidder i fængsel for et knivstikkeri i Libanon. Bag tremmerne beslutter knægten sig for at sagsøge sine forældre, da de – ifølge ham selv – har født ham ind i en formålsløs og elendig verden. Gennem hans fortælling i retten følger vi begivenhederne, der førte til retssagen. Før forbrydelsen boede Zain med sin familie, der levede i fattigdom. Men en helt særlig begivenhed får den 12-årige til at forlade hjemmet i håb om et bedre liv.\nZains søgsmål og vejen dertil er gribende og barsk. Dette er en historie om at leve i rendestenen, hvor eneste agenda er overlevelse. Men det er også en beretning om, hvor svært det er at få et bedre liv, da systemet er ødelagt, og mulighederne er ikke-eksisterende for dem, der lever allernederst på den sociale rangstige. Intet bliver prædiket eller anskuet ud fra en politisk vinkel. "Kapernaum" er den barske sandhed, præsenteret fjernt fra Hollywood.\nRafeeas optræden er nærmest ubeskrivelig. Den nu 14-årige syriske flygtning har ingen forgående erfaring foran kameraet, men det kan slet ikke mærkes. Labaki har tidligere udtalt, at det at filme Zains liv (på mange måder) er identisk med skuespillerens egen baggrund og ophav, hvilket kan mærkes. Hvad der præsteres her, kommer fra et ungt menneske, der selv har været disse problemer igennem. Dette resulterer i én af de bedste præstationer længe set fra et barn. Al Rafeea har også nogle dygtige medskuespillere (hvis erfaring med film også er minimal), der giver alt, hvad de har.\nKnægten bakkes flot op af manuskriptet, der til trods for at inkludere fem forfattere stadig føles som en instruktørs vision. Dramaet er til at føle for, hvor det bestemt ikke er nemt at se Zains situation blive endnu sværere og desperat. Men uanset hvor håbløst det end kan se ud, handler "Kapernaum" om at bevare håbet – ligesom den unge dreng. Labakis fjerde film stjæler hurtigt publikums opmærksomhed og giver først slip, når dramaet er overstået. Men selv derefter vil den forblive i ens sind.\nI sidste ende kan det kun siges, at Oscar-nomineringen er mere end fortjent. "Kapernaum" er barsk socialrealisme af allerbedste skuffe, der indeholder en af de bedste barneskuespillerpræstationer, jeg længe har set. Gribende og tankevækkende – dette er en film, du ikke må snyde dig selv for. Livet i fattigdom og forbitrelsen som følge skal opleves.\nMoovy ExclusiveHvorfor Oscars? Oscar og Akademiet- del 1: Det nytænkende vs. det konventionelle\nNyhedOscar-akademiet dropper omstridt nyt tiltag\nAfstemningSkal du se Oscar-showet 2019 søndag nat?\nMoovy ExclusiveHvorfor Oscars? Ved værtens ende


Kigger man på plejehjem til en elsket? Her er hvor du skal starte 👵👴 60 År Og Jeg\nKigger man på plejehjem til en elsket? Her er hvor du skal starte\nAlle håber at nå en moden alderdom, mens de stadig lever uafhængigt i deres eget hjem.\nMen da vi bliver ældre, kan vores plejebehov blive for store for os selv og vores familiemedlemmer til at mødes og endda end dem, der er tilgængelige hos hjemmeplejeudbydere.\nHvis denne situation gælder for dig eller elskede familiemedlemmer som dine forældre, kan du tænke dig, hvor du skal begynde med at søge efter en boligpleje løsning.\n"Generelt vil folk gerne bo i deres eget hjem, så længe de muligvis kan," siger Mark O'Brien fra Linkage Care.\n"Modtagelse af hjemmepleje vil hjælpe med at gøre det muligt, men når det bliver usikkert, at nogen kan bo i deres eget hjem, er det på tide at se på alternativ plejehjem."\nFor dem der har brug for hjælp til grundlæggende daglige opgaver som klatring af trapper og brug af brusebad eller bad og toilet, kommer dette alternativ i form af et plejehjem med døgnåben pleje.\nSenge er sjældent tilgængelige straks, så det er bedst at planlægge tidligt for en forælder eller elskede ens flytte.\nDet første skridt er at anmode om en ældreomsorgsbedømmelsestest (ACAT). Denne gratis statsfinansierede test vurderer en persons grundlæggende behov og afgør, hvilke tjenester de er berettigede til.\nHvis et plejehjem er påkrævet, vil oplevelsen af at diskutere problemet og derefter vælge det rigtige hjem sandsynligvis være stressende for alle involverede. Processen kan dog forenkles ved hjælp af en erfaren alderspleje konsulent.\nDisse konsulenter kan gøre overgangen lettere ved at tilbyde råd om at kommunikere forandringen med dit familiemedlem, besvare spørgsmål om økonomi, hjælpe med at udfylde papirarbejde og finde det perfekte plejehjem.\nMange plejehjem modtager en vis grad af statsfinansiering, som vurderes i forhold til instrumentet til pleje af pleje. Kort sagt, jo højere pleje har brug for på plejehjem, desto højere er finansieringsniveauet fra regeringen.\nEt plejehjem finansieret af regeringen skal give et grundlæggende serviceniveau, herunder at have personale på opfordring til nødhjælp og personale til at overvåge personlig pleje som badning, på toilettet, spisning og dressing.\nMens beboere bliver bedt om at dække udgifterne til nogle af deres daglige leveomkostninger, gennemgås maksimumsbeløbet to gange om året, og i øjeblikket kan der ikke anmodes om mere end 85 procent af en enkeltpersons alderspension.\nBlandt andet går denne grundlæggende daglige afgift til måltider, rengøring og vasketøj samt varme- og køleapparater.\nIfølge O'Brien er omkostningerne ved at levere pleje i plejehjem fordelt på alle beboere, hvilket kan gøre det billigere end hvis købt hos et eksternt agentur.\nPlejehjem er lige så varierede som vores befolkning; nogle er private, nogle offentlige nogle specialiserer sig i forskellige forhold som demens og Alzheimers.\n"Hvert år er der tilføjet ca. 10.000 ekstra senge til børnehjemmet, hvilket igen resulterer i nye faciliteter, der kommer om bord med yderligere funktioner og fordele, der er skræddersyet til den lokale demografiske", siger O'Brien.\nDer tilbydes forskellige levende muligheder, herunder enkeltværelser med ensuites eller fællesværelser med fælles badeværelser. Ideelt set vil den levende situation du vælger til din elskede være den, der passer bedst til deres præferencer og behov.\nO'Brien indrømmer, at de forudforståede synspunkter, folk har om plejehjem, kan være udfordrende, men siger, at disse synspunkter normalt er baseret på tidligere interaktioner, der opstod for mange år siden og ikke længere er gældende.\nBeboere frygter ofte ideen om at forlade et familiehus, som de kender og elsker. Han siger dog, at at forsøge at replikere et hjemmemiljø kan hjælpe med at indstille beboere på lethed. Dette kan omfatte at bringe kendte møbler og ornamenter fra familiens hjem.\nRegelmæssige besøg fra familie og venner anbefales også stærkt for at hjælpe beboere bosætte sig.\nMens mange tror, at plejehjem blot er et sted at bo i resten af deres dage, kan beboere stadig nyde uafhængighed og familietid, ifølge O'Brien.\n"Udflugter med familie og venner er en fantastisk måde for beboere at fortsætte med at nyde livet," siger han.\nAfhængigt af individuelle plejebehov kan nogle plejeboliger komme og gå fra anlægget, når de er i selskab med et familiemedlem eller en ven.\nBeboere kan også bruge op til 52 dage udenfor plejehjemmet uden at miste deres seng. Det betyder, at de kan nyde vigtige familie lejligheder som f.eks. Ferier eller genforeninger, mens de ved at vide, at de kan komme hjem til professionel pleje.\n"De fleste kvalitetsplejehjem vil have en kalender med begivenheder for deres beboere, der gør det muligt for beboerne at leve en aktiv livsstil i overensstemmelse med deres sundhedsmæssige muligheder," siger O'Brien.\nEr du bekymret for dine forældre? Har du overvejet et plejehjem for dem?\nNu er der virkelig en mulighed for dine kære, der ikke fjerner deres dyrebare frihed til uafhængighed og valg.\nFrihed Aged Care er mere end et sted at bo. For vores beboere er det som at have en anden familie med alderen pleje og støtte, de har brug for at leve livet fuldt ud.\n'Pensionering fik mig til at indse, at mit liv har været en lang, post-orgasmisk glød'\nBrian og hans kone af 63 år, Irene, for nylig 'pensioneret', og det var en forandring at se tilbage på hans livs resultater hidtil. Kilde: Pixabay Efter at have fejret mit 63. bryllupsdag med min kone, Irene, i juli, kunne vi nu gå på pension. Anledningen fik mig til at tænke på hvor heldig og hvor glad jeg er.\n4 Hurtige sunde morgenmuligheder for at få din dag til en god start\nDer er altid en masse snak om hvad man skal spise til morgenmad og betydningen af at starte dagen med et sundt valg. Mange mennesker føler, at hvis de springer morgenmad, vil de tabe sig. Selvom jeg ikke er ekspert på dette emne, havde jeg spildt morgenmad i mange år og aldrig tabt et pund. Jeg har konstateret, at spise protein om morgenen spærrer sultpangs til frokost.\nStore australierne bør du vide: Henry Sutton\nHele verden ved, at John Logie Baird opfandt fjernsyn, ikke? Åh, men gjorde han? Der er troværdige beviser for at vise, at Henry Sutton of Ballarat havde gjort det, engang før Baird blev født. Henry kom ind i verden i et telt i de viktorianske guldfelter i 1856, en af seks børn til Richard og Mary Sutton.\nDer er mange ting, der appellerer til pensionering i udlandet. I mange tilfælde er leveomkostningerne mindre, du kan opleve en ny kultur og få lidt ekstra sol. Når det er sagt, kommer pensionering i udlandet også med mange udfordringer, ikke mindst hvor man opholder sig socialt. I dag vil jeg tale om udfordringerne og mulighederne for pensionering i udlandet.\nHvor gamle plejehjem kæmper tilbage mod depression\nBallyCara bruger aktiviteter som kunstterapi til bekæmpelse af depression blandt beboere. Kilde: QUT I de seneste uger har der været en masse snak om mental sundhed i alderen plejefaciliteter. Som du måske har læst, er Aging-rådet lobbyvirksomhed for forbundsregeringen om at ændre en Medicare-regel, som ikke anerkender aldersomsorgsbeboere som patienter i samfundet.\nOmbygget Dean Martin ejendom til at sælge for $ 35 millioner\nIndgangen er primet for stolte kunstværker. Billede: Jade Mills Estates Enhver, der leder efter et hus med ægte Rat Pack charme behøver kun at kaste deres øjne til Beverly Hills, hvor Dean Martins tidligere ejendom giver de gode tider. Martin levede i sit hjem fra Beverly Hills fra 1988 til 1995. Disse dage , landet bærer et helt nyt hus (konstruktionen blev afsluttet tidligere i år), men det svømmer i Hollywood glamour og fem-stjernet luksus.\n6 Overraskende Makeup Tips fra Joan Collins ... og et par af mine egne\nSom du ved, er jeg stor troende i tanken om at du aldrig er for gammel til at have det sjovt med makeup og mode. På nuværende tidspunkt kan vi ikke være så meget om, hvad folk tænker på vores udseende. Men vi vil stadig se og føle vores bedste. Så i dag vil jeg elske at dele 6 overraskende sminketips fra Joan Collins.\nHammond Glen Assisted Living Community | Atlanta Georgia\nHammond Glen er et hjulpet levende samfund, der ligger i Sand Springs, lige nord for Atlanta, Georgien. Anlægget er kun 20 minutter fra Atlanta, hvilket giver beboere ro og ro, samtidig med at man stadig har nem adgang til byen. For eksempel er det muligt at nå Atlanta Aquarium i 22 minutter i bil, og Lenox Square Mall ligger kun en kort 17 minutters kørsel væk.\n'Jeg bor i mit kattehus og der er ikke noget jeg kan gøre ved det'\nKat-videoer, årtusens storm, Googles nye telefon og være en overlevende\nHvad er din kropsform? Ingen Frugtnavne Tilladt!\nDeilige ristede fyldte svampe\n60 måder at få mere fra livet efter pensionering\nSådan sparer du penge, når du køber økologisk produktion: The Dirty 12 og Clean 15Planlægger en anden bryllupsrejse efter årtier af ægteskab? Læs disse 4 tips førstDiabetesforekomsten stiger med alderenLeder du efter en roommate efter 60? Glem ikke at tale om penge!\nStarter på 60 Daily Joke: En mand pletter sin ex-kone på en restaurant\n3 spørgsmål til at hjælpe dig med at identificere dine evner og lidenskaber


Skilsmisse bodeling regler - læs hvordan reglerne er her - eJura.dk\neJura.dkArtiklerÆgteskab og skilsmisseBodelingSkilsmisse bodeling regler – læs hvordan reglerne er her\nSkilsmisse bodeling regler – læs hvordan reglerne er her\nSkilsmisse bodeling regler – har du styr på dem? I kan spare mange penge på advokat, hvis I selv kan løse bodelingen uden indblanding fra advokat, skifteretten eller bobehandler.\nHvis I ikke selv kan løse bodelingen – altså finde ud af, hvor meget har I hver især af værdier, og hvordan skal det deles – kan I få hjælp fra skifteretten, bobehandler eller ved at der træffes afgørelse fra retten.\nHvis du selv vil kunne klare bodelingen nemt og hurtigt, kan du downloade vores e-bog “Skilsmisse og bodeling“. I e-bogen vil du få forklaret alt om skilsmisse, separation og reglerne for bodelingen.\nDet anbefales, at du downloader e-bogen sammen med vores skabelon til bodelingsoverenskomst. Du kan købe en skabelon til bodelingsoverenskomsten her. Du kan også læse mere om vores videokursus “Skilsmisse og bodeling” her.\n1 Skilsmisse bodeling regler\n2 Skilsmisse bodeling af hus, bil og indbo\n3 Skilsmisse bodeling formular\n4 Hvad hvis vi ikke er enige om bodeling ved skilsmisse?\n4.1 Bodeling i skifteretten\n4.2 Bodeling med hjælp fra bobehandler\n4.3 Bodeling med afgørelse fra dommer i retten\n5 Få skabelon til bodelingsoverenskomst her\nHvis I skal skilles eller separeres, gælder der nogle bodeling regler – de såkaldte “skilsmisse bodeling regler”. Du kan starte med at se vores video om skilsmisse og bodeling kort fortalt (2:17):\nBodelingsregler ved skilsmisse går ud på at dele de værdier, som I ejer sammen efter lovens regler. På grund af ægteskabet har I nemlig det, som man juridisk kalder for ‘formuefællesskab’.\nDet betyder, at hver jeres værdier skal deles ved skilsmisse ved, at I afleverer det hele i én pulje og derefter deler op i 2 dele. Det er kun de værdier, som er det, man kalder for ‘særeje’ eller pensioner, som ikke skal indgå i puljen og dermed ikke skal deles.\nBodeling betyder derfor, at I deler alt, hvad I hver især ejer. Alt det, som I ejer, kaldes for ‘boet’. Dette deles ligeligt, medmindre I aftaler andet. Reglerne for deling ved skilsmisse fremgår af ægtefællelovens (lov om ægtefællers økonomiske forhold), og det er vigtigt, at disse regler bliver overholdt, da bodelingen ellers ikke vil være juridisk gyldig!\nI skal for eksempel lave en bodelingsoverenskomst. Du kan lære mere om bodelingsoverenskomsten i vores video herunder:\n(Artiklen fortsætter under videoen—)\nLad os tage et eksempel på en bodeling ved skilsmisse:\nEksempel: Jens har for 350.000 kr. værdier og Gitte har for 150.000 kr. værdier. Til sammen er der altså for 500.000 kr. værdier (350.000+150.000=500.000 kr.)\nDer er dermed 250.000 kr. til hver. Det betyder, at Jens skal aflevere 100.000 kr. til Gitte.\nSkilsmisse bodeling regler tilgodeser derfor den ‘svage økonomiske’ part ved at denne får mere værdi efter ægteskabets afslutning til at kunne fortsætte sit liv.\nDer er ikke nogle regler for, at I skal igennem skifteretten eller hos en bobehandler ved skilsmisse bodeling. Hvis I kan løse bodelingen uden indblanding fra andre, er det helt fint og også den billigste løsning.\nSkilsmisse bodeling af hus, bil og indbo\nHvordan gør man det så rent praktisk? Hvordan gør man alt det her med bodelingen efter en skilsmisse bedst muligt?\nI kan som nævnt i princippet selv forsøge at klare bodelingen, og hvis I alligevel har nogle spørgsmål så stille dem her på eJura.dk. Jeg tilbyder desuden det, jeg kalder for et “bodelingstjek” for en fast, god pris, hvor du får en juridisk gyldig bodelingsoverenskomst.\nI kan bruge en formular eller en skabelon til bodelingen – det anbefales at downloade vores skabelon, som vil kunne tilpasses i de flestes situationer.\nDet er også det, man kalder for en bodelingsoverenskomst. I denne bodeling skal I opgøre alle jeres aktiver og passiver. Det betyder:\nAktiver: hvad ejer vi som fælleseje? Bil, hus, indbo, værdipapirer osv.\nPassiver: hvad skylder vi væk? Gæld, afdragsordninger – husk også gæld til det offentlige mv.\nHerefter værdisætter I de forskellige aktiver. Fx:\nFriværdi i bolig: 1 mio.\nMøbler/indbo: 50.000 kr.\nI dette tilfælde er der altså for i alt 1,1 mio kr. kr. i ‘boet’. Det skal fordeles ligeligt, så I hver især får 550.000 kr. Dog er det jo ikke alle par, der er interesseret i at skulle sælge boligen, bilen osv. Måske kan det løses ved, at den ene får bilen, mens den anden får indboet.\nBoligen kan den ene beholde, og så skal denne i princippet betale friværdien på de 500.000 kr. til den anden. For mange kan det dog ikke betale sig at sælge boligen, da der vil være et stort tab på boligen.\nDerfor vælger mange ikke at skifte boligen før på et senere tidspunkt. Begge parter hæfter og skal stadig betale for boligen, selvom det kun er den ene, der bor i den. Men alternativet ville være at sælge boligen fx på tvangsauktion og få en stor gæld ud af det, som nok ville gøre, at I alligevel ikke lige ville kunne finde noget nyt at bo i.\nDerfor har mange den løsning, at de vælger at den ene skal blive boende og først skifte boligen senere. Den anden flytter til et billigt sted som fx en lejebolig indtil boligen kan sælges uden alt for stor gæld.\nDet er vigtigt, at bodelingsaftalen bliver udfærdiget juridisk korrekt. Den skal opfylde kravene til bodelingen i ægtefælleloven. Hvis bodelingen ikke sker korrekt, vil den kunne blive erklæret juridisk ugyldig. Du kan downloade vores e-bog om skilsmisse bodeling, men hvis du ikke er 100% inde i reglerne, anbefaler jeg at få en jurist til at lave bodelingsaftalen – dette kan jeg gøre til en fast pris i mit ‘bodelingstjek‘.\nDu kan også selv undersøge nærmere om reglerne ved at købe vores videokursus “Skilsmisse og bodeling“. Læs mere her.\nNår I har udfyldt bodelingsoverenskomsten, kan det være vigtigt, at I underskriver den som bevis for, at det er det, som I har aftalt.\nHuset indgår i jeres ‘formuefællesskab’, medmindre det er lavet til ‘særeje’ ved ægtepagt. Det betyder, at I hver især i princippet skal have halvdelen af friværdien i boligen. I praksis kan det være svært.\nVed skilsmissen skal I følge reglerne for bodelingen, som de fremgår af ægtefælleloven. Det betyder, at der skal ske en juridisk korrekt bodeling – dette skal være i form af en formular – en såkaldt bodelingsaftale/bodelingsoverenkomst.\nDer er ikke nogle formmæssige krav eller nogen lov om, at I skal bruge en bestemt formular, skabelon, blanket eller lignende ved skilsmisse bodelingen.\nI kan sådan set nøjes med at skrive det ned i et Word-dokument og printe eller blot på en blok papir og derefter underskrive, at det er det, som I har aftalt. Det vil være nok til at kunne kaldes det for en “bodelingsoverenskomst”, og som altså er den aftale om, hvordan jeres formue skal deles.\nReglerne i ægtefælleloven er dog udformet sådan, at hvis I vil være 100% sikre på, at bodelingen sker efter reglerne, så skal bodelingsoverenskomsten overholde nogle krav.\nI skal derfor have en bodelingsoverenskomst skabelon.\nHvis I er enige, kan I bruge eJura.dks bodelingsoverenskomst eksempel. Du kan downloade bodelingsoverenskomst dokument ved at købe det her.\nHusk, at bodelingsoverenskomsten ikke erstatter juridisk rådgivning. Hvis du vil være 100% sikker på, at jeres bodelingsaftale ikke er ugyldig, og at du forstår konsekvenserne af bodelingsaftalen, anbefaler jeg, at du tilkøber et såkaldt bodelingstjek, som jeg tilbyder til en fast, god pris. Eller du kan købe vores videokursus “Skilsmisse og bodeling” her.\nDu kan læse mere om regler mv. for bodelingsoverenskomst i vores artikel om bodelingsoverenskomst.\nHvad hvis vi ikke er enige om bodeling ved skilsmisse?\nHvis I ikke selv kan blive enige om bodelingen ved skilsmisse, kan I få hjælp fra først skifteretten, senere fra en bobehandler og til sidst kan retten i form af en dommer træffe afgørelse om bodelingen.\nDerfor vil processen være:\nHjælp til bodeling fra bobehandler\nAfgørelse om bodeling af dommer i retten\nBodeling i skifteretten\nHvis I ikke kan blive enige om bodelingen på egen hånd, kan I få hjælp fra skifteretten.\nSkifteretten afholder et vejlednings-/mæglingsmøde, hvor de forklarer om reglerne samt forsøger at få jer til at indgå det, der hedder et “forlig”.\nEt forlig vil sige en aftale, som I begge indgår, selvom I måske ikke er helt tilfreds med dem. I begge går måske lidt på kompromis, men til gengæld får I en aftale og behøves ikke skulle bøvle mere med bodelingen.\nDet koster 400 kr. i retsgebyr at tage en sag om bodeling i skifteretten. I skal inden mødet udfylde en anmodning samt en oversigt over aktiver og passiver, som skal sendes til skifteretten. Du kan finde dokumenterne til brug ved skifteretten her.\nHvis I fortsat ikke kommer frem til en løsning om bodelingen i skifteretten, kan de henvise jer til en bobehandler.\nBodeling med hjælp fra bobehandler\nEn bobehandler er en meget erfaren advokat, der har speciale i familieret og bodeling.\nDet koster 0,5% af værdierne i skifteafgift – dog maks 10.000 kr. Den, der tager kontakt til bobehandleren, skal ligeledes betale for bobehandlerens honorar.\nI kan dog søge om fri proces, hvilket betyder, at statskassen i stedet betaler.\nBobehandleren vil komme med et forslag til bodelingen og hjælpe jer med bodelingen.\nHvis det heller ikke lykkes, er sidste mulighed en retssag med afgørelse fra en dommer i retten.\nTIP: LÆS OGSÅ VORES ARTIKEL “BODELING VED SKILSMISSE“\nBodeling med afgørelse fra dommer i retten\nHvis I hverken selv kan blive enige om bodelingen, ikke kan blive enige efter hjælp fra skifteretten og ej heller blive enige efter hjælp fra en specialiseret bobehandler, er den sidste mulighed en afgørelse fra en dommer i skifteretten.\nPå dette tidspunkt i sagen forløb, anbefales det, at du får hjælp fra en advokat, og du kan som nævnt søge fri proces, hvis du opfylder betingelserne (har fx en vis indkomst, der ikke er højere end tilladt). Det betyder, at du ikke selv skal betale for advokaten.\nDommeren i retten træffer afgørelse ud fra de oplysninger, som er blevet givet, og ud fra hvordan loven er. Denne afgørelse skal herefter følges.\nHør mere om bl.a. offentligt skifte i vores videokursus “Skilsmisse og bodeling” her.\nHvis I ikke kan finde en løsning på bodelingen med hjælp fra skifteretten eller en bobehandler, er sidste mulighed at lægge en sag an i retten. Her vil en dommer træffe en afgørelse.\nBodelingsoverenskomsten indeholder 8 sider med en række paragraffer, der sørger for, at I indgår en juridisk gyldig aftale. Bodelingsoverenskomsten kan både bruges over for jer selv som parter, men også hvis andre spørger efter en juridisk gyldig bodelingsoverenskomst.\nDet anbefales, at du samtidig downloader vores e-bog “Skilsmisse og bodeling”, der er en komplet guide til skilsmisse og forklarer, hvordan en bodelingsaftale skal udfærdiges. E-bogen kommer også med en bodelingberegner som excelark. Læs mere om e-bogen “Skilsmisse og bodeling” her.\nDu kan også downloade vores videokursus “Skilsmisse og bodeling” her.\nDu kan købe skabelonen til bodelingsoverenskomst til en god pris herunder:\nArtiklen er senest opdateret januar 2019.